Kannada-LLM-Labs/Wikipedia-Kn huggingface dataset:
ಅಮಿತ್ ಶಾ

ಅಮಿತ್ ಶಾ (ಜನನ 22 ಅಕ್ಟೋಬರ್ 1964) ಒಬ್ಬ ಭಾರತೀಯ ರಾಜಕಾರಣಿ ಮತ್ತು ಪ್ರಸ್ತುತ ಗುಜರಾತಿನ ರಾಜ್ಯಸಭಾ ಎಂಪಿ ಮತ್ತು ಭಾರತೀಯ ಜನತಾ ಪಕ್ಷ (ಬಿಜೆಪಿ) ಯ ಪ್ರಸ್ತುತ ಅಧ್ಯಕ್ಷರಾಗಿದ್ದಾರೆ. ನಾಲ್ಕು ಸತತ ಚುನಾವಣೆಗಳಲ್ಲಿ ಸರ್ಖೇಜ್ನ ಶಾಸಕರಾಗಿ ಚುನಾಯಿತರಾಗಿದ್ದಾರೆ 1997 (ಉಪಚುನಾವಣೆ), 1998, 2002 ಮತ್ತು 2007. ಅಮಿತ್ ಶಾ', ೨೦೧೪ ರ ಸಾರ್ವತ್ರಿಕ ಚುನಾವಣೆಯಲ್ಲಿ ಬಹಳ ಮಹತ್ವದ ಪಾತ್ರ ವಹಿಸಿದ್ದರು. ಉತ್ತರ ಪ್ರದೇಶದ ಉಸ್ತುವಾರಿ ನಾಯಕನಾಗಿ ನೇಮಕಗೊಂಡು ಲಖ್ನೋಗೆ ತೆರೆಳಿದರು. ಉತ್ತರ ಪ್ರದೇಶದಲ್ಲಿ ರಾಜಕೀಯ ತಂತ್ರಗಳನ್ನು ಹೆಣೆಯುವುದರಲ್ಲಿ ಮುತ್ಸದ್ಧಿಯಾಗಿದ್ದ 'ಅಮಿತ್ ಶಾ', ಗುಜರಾತಿನ  ನರೇಂದ್ರ ಮೋದಿಯವರ ಸರಕಾರದಲ್ಲಿ ಗೃಹಸಚಿವರಾಗಿದ್ದರು.  '

ಅಮಿತ್ ಶಾ ಪರಿಚಯ
'ಅಮಿತ್ ಭಾಯಿ ಅನಿಲ್ ಚಂದ್ರ ಶಾ' ಅಮೇರಿಕದ ಚಿಕಾಗೋ ನಗರದ ಶ್ರೀಮಂತ ವ್ಯಾಪಾರಿ ಕುಟುಂಬದಲ್ಲಿ ೧೯೬೪ ರಲ್ಲಿ ಜನಿಸಿದರು. ಅಮಿತ್ ಶಾ ರವರ ತಂದೆ, 'ಅನಿಲ್ ಷಾ' ಒಬ್ಬಯಶಸ್ವಿ ವ್ಯಾಪಾರಿಯಾಗಿದ್ದರು. ಬಾಲ್ಯದಿಂದಲೇ ರಾಷ್ಟ್ರೀಯ ಸ್ವಯಂ ಸೇವಕ ಸಂಘದಲ್ಲಿ ಸೇರಿ ಸ್ವಯಂ ಸೇವಕರಾಗಿ (RSS volunteer)ದುಡಿಯುತ್ತಿದ್ದರು. ಮುಂದೆ ತಮ್ಮ ಕಾಲೇಜು ಅವಧಿಯಲ್ಲಿ ಇದೇ ರಾಷ್ಟ್ರೀಯ ಸ್ವಯಂ ಸೇವಕ ಸಂಘದ ಸ್ಟೂಡೆಂಟ್ ವಿಂಗ್  ಅಖಿಲ ಭಾರತಿಯ ವಿದ್ಯಾರ್ಥಿ ಪರಿಷದ್ (ABVP) ನಲ್ಲಿ ಸಕ್ರಿಯವಾಗಿ ಕೆಲಸಮಾಡುತ್ತಿದ್ದರು. ಗುಜರಾತಿನ ಗಾಂಧಿನಗರದಿಂದ ಎಲ್.ಕೆ.ಅದ್ವಾನಿಯವರ ಹಲವಾರು ಚುನಾವಣಾ ಪ್ರಚಾರವನ್ನು ನಡೆಸಿಕೊಟ್ಟರು. ಮುಂದೆ 'ಗುಜರಾತ್ ರಾಜ್ಯ ಫೈನಾನ್ಸ್ ಕಾರ್ಪೋರೇಶನ್ ಲಿಮಿಟೆಡ್ ಸಂಸ್ಥೆ'ಯಲ್ಲಿ ಚೇರ್ಮನ್ ಆಗಿ ಅತಿ ಚಿಕ್ಕ ಪ್ರಾಯದಲ್ಲಿ ನಿಯುಕ್ತಿಗೊಂಡರು. ಅಮಿತ್ ಶಾರವರ ಕಾರ್ಯ ಕ್ಷಮತೆಯನ್ನು ಗುರುತಿಸಿ,ಅವರನ್ನು 'ಅಹ್ಮೆದಾಬಾದ್ ಡಿಸ್ಟ್ರಿಕ್ಟ್ ಕೊ ಆಪರೇಟಿವ್ ಬ್ಯಾಂಕ್' ನ ಚೇರ್ಮನ್ ಆಗಿ ನಿಯುಕ್ತಿಮಾಡಲಾಯಿತು.

ವಿದ್ಯಾಭ್ಯಾಸ ಹಾಗೂ ವೃತ್ತಿಜೀವನ
'ಅಮಿತ್ ಶಾ'ರವರು, ಜೀವ ರಸಾಯನ ಶಾಸ್ತ್ರ ಪದವೀಧರ. ಶೇರು ದಳ್ಳಾಳಿಯಾಗಿ ಕೆಲಸ ನಿರ್ವಹಿಸಿದ್ದರು. ಬಿಜೆಪಿ ಪಕ್ಷ ಸೇರಿ ಅಡ್ವಾಣಿಯವರಿಗೆ ಹತ್ತಿರವಾದರು. ಗುಜಾರಾತ್ ನ ಹಣಕಾಸು ಸಂಸ್ಥೆಯ ಅಧ್ಯಕ್ಷರಾಗಿ ಕೆಲಸಮಾಡಿದ್ದರು. ಮೋದಿ ಸರಕಾರದಲ್ಲಿ ಒಂದು ಸಮಯದಲ್ಲಿ ೧೦ ಖಾತೆಗಳನ್ನು ಸಂಭಾಲಿಸಿದ್ದರು. ಭಾರತಿಯ ಜನತಾ ಪಕ್ಷದ ಜನರಲ್ ಸೆಕ್ರೆಟರಿಯಾಗಿ ಕಾರ್ಯನಿರ್ವಹಿಸುತ್ತಿದ್ದರು. ನರೇಂದ್ರ ಮೋದಿಯವರ ಸರಕಾರದ ಗುಜರಾತ್ ಸರಕಾರದಲ್ಲಿ 'ಮಿನಿಸ್ಟರ್ ಆಫ್ ಸ್ಟೇಟ್ ಫಾರ್ ಹೋಂ ಅಫೇರ್ಸ್' ನಲ್ಲಿ ಕೆಲಸಮಾಡುತ್ತಿದ್ದರು. ಆದರೆ, ೨೦೧೦ ರಲ್ಲಿ ರಾಜೀನಾಮೆ ಕೊಡಬೇಕಾಯಿತು. 'ಸೊಹ್ರಾಬುದ್ದೀನ್ ಎನ್ ಕೌಂಟರ್ ಪ್ರಕರಣ'ದಲ್ಲಿ ಭಾಗಿಯಾಗಿದ್ದು, ಸ್ಟೇಟ್ ಪೋಲಿಸ್ ಗೆ ಆದೇಶ ಕೊಟ್ಟು, ಹಲವಾರು ಜನರನ್ನು ಕೊಲ್ಲಿಸಲು ಕಾರಣರಾದರೆಂಬ ಆಪಾದನೆಯ ಮೇರೆಗೆ, ಅವರನ್ನು ಅರೆಸ್ಟ್ ಮಾಡಲಾಗಿತ್ತು. .

ಹೊರ ಸಂಪರ್ಕ
ಪ್ರಜಾಪತಿ -ತನಿಖೆ
ಸೊಹ್ರಾಬುದ್ದೀನ್‌ ಪ್ರಕರಣ

ಉಲ್ಲೇಖಗಳು

ವರ್ಗ : ರಾಜಕಾರಣಿಗಳು
ಭಾರತದ ಪ್ರಮುಖ ರಾಜಕಾರಣಿಗಳು
ಮುನಿಶ್ರಿ ತರಣಸಾಗರ

ಜೈನ ಧರ್ಮದ ಕ್ರಾಂತಿಕಾರಿ ಸಂತ ಎಂದೇ ಖ್ಯಾತರಾಗಿರುವ ಮುನಿಶ್ರಿ ತರುಣಸಾಗರ ಇವರದು ಇಂದಿನ ಆಧುನಿಕ ಜನರಿಗೆ ಬೇಕಾದ ಸಲಹೆಗಳನ್ನು, ಬುದ್ಧಿವಾದವನ್ನೂ ಮಾರ್ಗದರ್ಶನವನ್ನು ನೀಡಿಹೊಸ  ದಾರಿಯನ್ನು ತೊರಿದವರು.ಇವರು ಸಂತರಾಗುವ ಮೊದಲಿನ ಹೆಸರು ಶ್ರಿ ಪವನಕುಮಾರ ಜೈನ. ಅವರು ಹುಟ್ಟಿದ್ದು ಜೂನ್ ೨೬, ೧೯೬೭ರಂದು. ಅವರ ಊರು-ಗುಹಂಚಿ-ಜಿಲ್ಲೆ-ಜಿ. ದಮೋಹ, ಮಧ್ಯ ಪ್ರದೇಶ. ತಾಯಿಯ ಹೆಸರು ಮಹಿಳಾ ರತ್ನ ಷ್ರಿಮತಿ ಶಾಂತಿಬಾಯಿ ಜೈನ ಹಾಗೂ ಶ್ರೇಷ್ಟ ಶ್ರಾವಕ ಶ್ರಿ ಪ್ರತಾಪಚಂದ್ರ ಜೈನ ಅವರ ತಂದೆ. ಅವರ ಲೌಕಿಕ ಶಿಕ್ಷಣ ಮಾಧ್ಯಮಿಕ ಶಾಲೆಯವರೆಗೆ ಮಾತ್ರ. ಅವರು ಮಾರ್ಚ್, ೮, ೧೯೮೧ಲ್ಲಿ ಗ್ರಹ-ತ್ಯಾಗ ಮಾಡಿದರು. ಅವರು ಜನೆವರಿ ೧೮, ೧೯೮೨ರಲ್ಲಿ ಛತ್ತಿಸಗಡದ ಅಕಲತರಾದಲ್ಲಿ ಕ್ಷುಲ್ಲಕ ದೀಕ್ಷಾವನ್ನು ಪಡೆದರು. ಮತ್ತು ರಾಜಸ್ಥಾನದ ಬಾಗಿದೌರಾದಲ್ಲಿ ಮುನಿ ದೀಕ್ಷಾವನ್ನು ಪಡೆದರು. ಅವರ ದೀಕ್ಷಾ ಗುರು ಯುಗಸಂತ ಆಚಾರ್ಯ ಪುಷ್ಪದಂತಸಾಗರಜೀ ಮುನಿ ಎಂಬ ಹೆಸರಿನವರಾಗಿದ್ದರು. ಮುನಿಶ್ರಿ ತರುಣಸಾಗರ ಇವರು ತಮ್ಮ ಪ್ರವಚನಗಳಿಂದಾಗಿ ಜನಪ್ರಿಯರಾಗಿದ್ದಾರೆ. ಅವರ ಪ್ರವಚನಗಳನ್ನು ಕಡವೆ ಪ್ರವಚನಗಳೆಂದು ಕರೆಯಲಾಗುತ್ತದೆ. ಅವರ ಬಹು ಚರ್ಚಿತ ಕೃತಿ ಕಡವೆ ಪ್ರವಚನವಾಗಿದೆ. ಇವರಿಗೆ ಶ್ರಿ ಪುಷ್ಪದಂತರಿಂದ `ಪ್ರಜ್ನಾ ಶ್ರಮಣ' ಎಂಬ ಮಾನದ ಉಪಾಧಿಯನ್ನ ಪಡೆದುಕೊಂಡವರಾಗಿದ್ದಾರೆ. ಕ್ರಾಂತಿಕಾರಿ ಸಂತ ಎಂದೇ ಪ್ರಖ್ಯಾತರಾಗಿದ್ದಾರೆ. 

ಆಚಾರ್ಯ ಕುಂದ ಕುಂದರ ನಂತರ ೨೦೦೦ ವರ್ಷದ ಇತಿಹಾಸದಲ್ಲಿ ೧೩ನೆಯ ವಯಸ್ಸಿಗೆ ಜೈನ ಸನ್ಯಾಸ ಸ್ವೀಕರಿಸಿದ ಮೊದಲ ಯೋಗಿ. ದೆಹಲಿಯ ಕೆಂಪುಕೋಟೆಯಲ್ಲಿ ಸಂದೇಶ ನೀಡಿದ ರಾಷ್ಟ್ರದ ಮೊದಲ ಯೋಗಿ. ಜೀ ಟಿ. ವಿ. ಮಾಧ್ಯಮದ ಮೂಲಕ ಭಾರತದಂತೆಯೇ ಜಗತ್ತಿನ ೧೨೨ ದೇಶಗಳಲ್ಲಿ ಮಹಾವೀರ ವಾಣಿಯನ್ನು ವಿಶ್ವವ್ಯಾಪಿ ಪ್ರಸಾರ ಮಾಡಿದ ಗೌರವಾರ್ಹರು. ಅವರು ಒಂದು ಮಾಸಿಕ ಪತ್ರಿಕೆಯನ್ನು ನಡೆಸುತ್ತಿದ್ದಾರೆ. ಅದರ ಹೆಸರು`ಅಹಿಂಸಾ ಮಹಾಕುಂಭ', ಎಂದಾಗಿದೆ. ಕಸಾಯಿಖಾನೆ ಹಾಗೂ ಮಾಂಸ ನಿರ್ಯಾತದ ವಿರೊಧ ಕುರಿತಾಗಿ ನಿರಂತರ ಆಂದೋಲನ ನಡೆಸುತ್ತಿದ್ದಾರೆ. ಫೆಬ್ರುವರಿ ೬, ಮಧ್ಯಪ್ರದೇಶ ಸರಕಾರದಿಂದ `ರಾಜಕೀಯ ಅತಿಥಿ' ಎಂಬ ಗೌರವಕ್ಕೆ ಭಾಜನರಾಗಿದ್ದಾರೆ. ಮಾರ್ಚ್ ೨, ೨೦೦೩ರಂದು ಗುಜರಾತ ಸರಕಾರದಿಂದ ರಾಜಕೀಯ ಅತಿಥಿ ಗೌರವಕ್ಕೆ ಪಾತ್ರರಾಗಿದ್ದಾರೆ. ಜೂನ್ ೮, ೨೦೦೪ರಂದು ಮಹಾರಾಷ್ಟ್ರ ಸರಕಾರದಿಂದ `ರಾಜಕೀಯ ಅತಿಥಿ' ಗೌರವಕ್ಕೆ ಪಾತ್ರರಾಗಿದ್ದಾರೆ.

ಅವರು ಮೂರು ಡಜನ್ ಗಳಿಗಿಂತ ಹೆಚ್ಚಿನ ಕ್ರುತಿಗಳನ್ನು ಪ್ರಕಟಿಸಿದ್ದಾರೆ. ಪ್ರತಿ ವರ್ಷ ಅವುಗಳ ಮೂರು ಲಕ್ಷಕ್ಕೂ ಹೆಚ್ಚಿನ ಪ್ರತಿಗಳ ಮಾರಾಟವಾಗಿವೆ. ಜನೆವರಿ ೨೬, ೨೦೦೩ರಂದು ಮಧ್ಯಪ್ರದೇಶ ಸರಕಾರದ ಮೂಲಕ `ರಾಷ್ಟ್ರ ಸಂತ' ಎಂಬ ಬಿರುದನ್ನು ಪ್ರದಾನ ಮಾಡಲಾಯಿತು. ಅವರು ಸಂಘಟನೆಯಲ್ಲಿಯೂ ಎತ್ತಿದ ಕೈ. `ತರುಣ ಕ್ರಾಂತಿ ಮಂಚ', ಎಂಬ ಸಂಘಟನೆಯನ್ನು ಸ್ಥಾಪಿಸಿದರು. ಅದರ ಕೇಂದ್ರೀಯ ಕಾರ್ಯಾಲಯವು ದೆಹಲಿಯಲ್ಲಿದೆ. ದೇಶದ ನಾನಾ ಕಡೆ ಅದರ ಶಾಖೆಗಳಿವೆ.

ಅವರ ವಿಶೇಷತೆ ಏನೆಂದರೆ ದೇಶಾದ್ಯಂತ ಜನರ ಮನದಲ್ಲಿ ಹೊಸ ಅಲೆಯನ್ನು ಎಬ್ಬಿಸಿದ ಪ್ರವಚನ ಪಟು. ತಮ್ಮ ವಿಶಿಷ್ಟ ಪ್ರವಚನ ಶೈಲಿಯಿಂದ ದೇಶಾದ್ಯಂತ ಖ್ಯಾತಿ ಪಡೆದ ಜೈನ ಮುನಿ ಎಂಬ ಗೌರವಕ್ಕೆ ಪಾತ್ರರಾಗಿದ್ದಾರೆ. ಅವರ ಮಿಶನ್ ಏನೆಂದರೆ ಭಗವಾನ್ ಮಹಾವೀರ ಹಾಗೂ ಆತನ ಸಂದೇಶ- `ಬದುಕು -ಬದುಕಿಸು' ಎಂಬುದರ ವಿಸ್ವವ್ಯಾಪಿ ಪ್ರಸಾರ -ಪ್ರಚಾರ ಹಾಗೂ `ಜೀವನವನ್ನು ಜೀವಿಸುವ ಕಲೆ'ಯ ಪ್ರಶಿಕ್ಷಣವಾಗಿದೆ. ಅವರ ಹೇಳಿಕೆ ಹೀಗಿದೆ:` ಜಗತ್ತಿನ ಒಂದು ನೇರವಾದ ನಿಯಮವಿದೆ, ಇಲ್ಲಿ ``ಏನಾದರೂ ಸಿಗಬಲ್ಲದು. ಪ್ರಯತ್ನ ಮಾಡಿದರೆ ``ಏನೆಲ್ಲಾಸಿಗಬಹುದು. ಅದೃಷ್ಟ ಜೊತೆಗೆ ಇದ್ದರೆ, ``ಬಹಳಷ್ಟುಸಿಗಬಹುದು. ಆದರೆ ``ಎಲ್ಲವೂ ಎಂದಿಗೂ ಯಾರಿಗೂ ಸಿಗಲಾರದು. ಆದ್ದರಿಂದ ಎಲ್ಲವನ್ನೂ ಪಡೆಯಲು ಹಾಗೂ ಎಲ್ಲವನ್ನೂ ತನ್ನದಾಗಿಸಲು ಹುಚ್ಚರಾಗಬೇಡಿ. ಏನು ನಿಮ್ಮಲ್ಲಿದೆ ಅದರ ಆನಂದ ಪಡೆಯಿರಿ. ಏನು ನಿಮ್ಮ ನೆರೆಯವರಲ್ಲಿದೆ ಅದನ್ನು ನೋಡಿ ದುಃಖಿತರಾಗಬೇಡಿ.ದುಃಖಿ ಆಗುವುದರಿಂದ ನೆರೆಯವರು ನಿಮಗೆ ಏನನ್ನಾದರೂ ಕೊಡುವ ಸಂಭವವಿಲ್ಲವಲ್ಲ?

ಜೈನ ಧರ್ಮ
ಸಿಹಿ ಕಹಿ ಗೀತಾ

'ಸಿಹಿಕಹಿ ಗೀತಾ, ಮತ್ತು ಸಿಹಿಕಹಿ ಚಂದ್ರು, ದಂಪತಿಗಳು  ಸುಮಾರು ೬ ವರ್ಷಗಳಿಂದ ಸತತವಾಗಿ ಹಾಸ್ಯ ಧಾರಾವಾಹಿಗಳನ್ನು ಕಿರುತೆರೆಯಲ್ಲಿ ನಡೆಸಿಕೊಂಡು ಬರುತ್ತಿದ್ದಾರೆ. 'ಪಾಡುರಂಗ ವಿಠಲ'ದ ಟಿ.ಆರ್.ಪಿ.ಚೆನ್ನಾಗಿದೆ. ಇನ್ನೂ ಜನರಿಂದ ಬೇಡಿಕೆಯಿದೆ. ಇತ್ತೀಚಿನ ದಿನಗಳಲ್ಲಿ ಅನಾರೋಗ್ಯದಿಂದಾಗಿ ಗೀತಾರವರ ಕೆಲಸ ಸ್ವಲ್ಪ ಕಡಿಮೆಯಾಗಿದೆ. ಆದರೆ ಸೀರಿಯಲ್ಸ್ ನಿರ್ಮಾಣಕಾರ್ಯದಲ್ಲಿ ಸಕ್ರಿಯರಾಗಿ ದುಡಿಯುತ್ತಿದ್ದಾರೆ. ಒಟ್ಟು ೮೦-೮೫ ಧಾರಾವಾಹಿಗಳಲ್ಲಿ ಅಭಿನಯಿಸಿದ ಶ್ರೇಯಸ್ಸಿದೆ. 'ಫೈನಲ್ ಕಟ್' ಮುಖ್ಯಸ್ಥರಾಗಿದ್ದಾರೆ.

ಜೀವನ
ಗೀತಾರವರ, ಕಾಲೇಜ್ ವಿದ್ಯಾಭ್ಯಾಸ ಬೆಂಗಳೂರುನಲ್ಲಿ ನಡೆಯಿತು. ಮಾಗಡಿ ಸಮೀಪದ 'ಚಕ್ರಭಾವಿ'ಯಲ್ಲಿ ಜನಿಸಿದರು. ತಂದೆ, 'ಮಲ್ಲಿಕಾರ್ಜುನ ಶರ್ಮ', ತಾಯಿ, 'ವಿಜಯಮ್ಮ'. ಗೀತಾರವರ ಅಜ್ಜ ಆಯುರ್ವೇದ ಪಂಡಿತರಾಗಿದ್ದರು.

ಸಿಹಿ-ಕಹಿ, ಹೆಸರಿನ ಜೊತೆ ಸೇರಿದ ಬಗ್ಗೆ
೧೯೮೬-೮೭ ರಲ್ಲಿ 'ಸಿಹಿಕಹಿ'ಎಂಬ ಟೆಲಿವಿಶನ್ ಧಾರಾವಾಹಿ ಮೊದಲಬಾರಿಗೆ ಆರಂಭವಾಯಿತು. ಗೀತಾ ಮತ್ತು ಅವರ ಪತಿ ಚಂದೃ ಒಟ್ಟಾಗಿ ಅಭಿನಯಿಸಿದ್ದರು. ಈ ಧಾರಾವಾಹಿ ವಾರಕ್ಕೊಮ್ಮೆಯಂತೆ ಸುಮಾರು ೨೦೦ ಕಂತುಗಳಲ್ಲಿ ಕಿರುತೆರೆ ಕಂಡಿತು. ಇದು ಹಿಂದಿ ಸೀರಿಯಲ್ 'ಹಮ್ಲೋಗ್' ತರಹ ಜನರಿಗೆ ತೋರಿತು. ಮಧ್ಯಮ ವರ್ಗದ ಜನರ ಸಮಸ್ಯೆಗಳಿಗೆ ಸ್ಪಂದಿಸುವ ಕಥಾವಸ್ತುವನ್ನೊಳಗೊಂಡ ಕಥೆ ಜನರಿಗೆ ತುಂಬಾ ಹಿಡಿಸಿತು. ಕೊನೆಗೆ ಸಿಹಿ-ಹಹಿ ಸತಿ-ಪತಿಯರ ಹೆಸರಿನ ಜೊತೆ ಉಳಿಯಿತು. ದೂರದರ್ಶನ ಕೇಂದ್ರದ ಮೂಲಕ ಪ್ರಾದೇಶಿಕ ಭಾಷೆ ಕನ್ನಡದಲ್ಲಿ ಪ್ರಸಾರವಾದ ಮೊಟ್ಟಮೊದಲ ಧಾರಾವಾಹಿ ಅದಾಗಿತ್ತು.

ಹಾಸ್ಯ ಎಲ್ಲವರ್ಗದವರಿಗೂ ಮುದಕೊಡುತ್ತದೆ
ಮಲಗುವ ಮೊದಲು ಮನಸ್ಸನ್ನು ಹಗುರಮಾದಿಕೊಂಡು ನಗುನಗುತ್ತಾ ವಿರಮಿಸುವ ಆಶೆ ಎಲ್ಲರಿಗೂ ಪ್ರಿಯ. ಕೊಲೆ ಸುಲಿಗೆ ಮೊದಲಾದ  'ಕ್ರೈಮ್ ಧಾರಾವಾಹಿ'ಗಳು ಮನಸ್ಸಿನ ಧೃತಿಗೆಡಿಸುತ್ತವೆ ಇನ್ನುವ ವಾದವಿದೆ.

ಪತಿ ಅಡುಗೆಯಲ್ಲೂ ಪ್ರಸಿದ್ಧರು
ಹೋದೆಡೆಯಲ್ಲೆಲ್ಲಾ 'ಚಂದ್ರು' ಏನಾದರೊಂದು ಹೊಸರುಚಿಯನ್ನು ಕಲಿತು ಬರುತ್ತಾರೆ. ಅವನ್ನು ಕಿರುತೆರೆಯಮೇಲೆ ಪ್ರದರ್ಶಿಸಲು ಅವರಿಗೆ ಅತಿ ಆಸೆ. ಮನೆಯಲ್ಲೂ ಬಿಡುವಾದಾಗ ಅಡುಗೆಯನ್ನು ಮಾಡುವ ಚಟವನ್ನು ಇಟ್ಟುಕೊಂಡಿದ್ದಾರೆ.

ಚಂದೃ ಈಗ ಸ್ವಲ್ಪ ತೆಳ್ಳಗಾಗಿದ್ದಾರೆ
'ರಿಯಾಲಿಟಿ ಶೋ'ಗಳಲ್ಲಿ ಡ್ಯಾನ್ಸ್ ಮಾಡಲು ಬೇಡಿಕೆಬಂದಾಗ ಯಶಸ್ವಿಯಾಗಿ ಅವರು ಮಾಡಿತೋರಿಸಿದ್ದಾರೆ. ಅದಕ್ಕಾಗಿ ತಮ್ಮತೂಕವನ್ನು ಕಡಿಮೆ ಮಾಡಿಕೊಳ್ಳುವ ಅಗತ್ಯ ಬಂತು.

ಉಲ್ಲೇಖಗಳು

ವರ್ಗ : ಕಿರುತೆರೆಯ ಕಲಾವಿದರು
ಅಕ್ಕದಾಸ ಗಣಪತಿ ಭಟ್ಟರು

ಅಕ್ಕದಾಸ ಗಣಪತಿ ಭಟ್ಟರು ಮೂಲತಃ ವ್ಯಾಪಾರಿಗಳು. ಸಿರಸಿಯ ಹತ್ತಿರದ `ಅಗಸಾಲ' ಎಂಬ ಹಳ್ಳಿಯಿಂದ ಅವರ ತಂದೆ ವ್ಯಾಪಾರ ನಿಮಿತ್ತ ಪಟ್ಟಣಕ್ಕೆ ಬಂದವರಾಗಿದ್ದರು. `ಅಗಸಾಲ' ಎಂಬ ಹೆಸರೇ ಕಾಲ ಕ್ರಮೇಣ ಜನರ ಬಾಯಿಯಲ್ಲಿ `ಅಕದಾಸ'ಎಂದಾಯಿತು. ಭಟ್ಟರು ತಮ್ಮನ್ನು `ಅಕದಾಸ' ಅಂದರೆ `ಅಜನ ಕಮಲದಲ್ಲಿ ಹುಟ್ಟಿದ ಆ ವಿಷ್ಣುವಿನ ದಾಸ' ಎಂದು ಕರೆದುಕೊಳ್ಳಲು ಅಭಿಮಾನ ಪಟ್ಟುಕೊಳ್ಳುತ್ತಿದ್ದರು. ಭಟ್ಟರು ಉಚ್ಚ ಶಿಕ್ಷಣ ಪಡೆದವರಲ್ಲ. ಆದರೆ ಪ್ರಾರಂಭದಿಂದಲೂ ಅವರಿಗೆ ಪರೋಪಕಾರ ಬುದ್ಧಿ ಹಾಗೂ ಜನಸಾಮಾನ್ಯರ ಕಷ್ಟ-ನಷ್ಟಗಳಿಗೆ ಸ್ಪಂದಿಸುವ ಸೂಕ್ಷ್ಮ ಸಂವೇದನಾಶೀಲತೆ ಅವರಲ್ಲಿತ್ತು. ಅವರು ಹೊಸ ವಿಚಾರಗಳಿಂದ ಪ್ರಭಾವಿತರಾಗಿದ್ದರು. ಬ್ರಿಟಿಷ ಕಾಲದ ದಬ್ಬಾಳಿಕೆಗೆ ಅವರು ಸಂಪೂರ್ಣ ವಿರೋಧಿಯಾಗಿದ್ದರು. ಆ ಕಾಲದಲ್ಲಿ ತಮ್ಮ ಕೆಲಸಗಳಿಗಾಗಿ `ಬಿಟ್ಟಿಯಾಗಿ ಗಾಡಿ' ಹೊಡೆಸುತ್ತಿದ್ದ ಬ್ರಿಟಿಷ್ ಅಧಿಕಾರಿಗಳ ವಿರುದ್ಧ ಅವರು ಸಿಡಿದೆದ್ದರು. ಸಿರಸಿಯಲ್ಲಿ ಬಿಟ್ಟಿ ಗಾಡಿ ವಿರೋಧಿ ಚಳವಳಿಯನ್ನೇ ಆರಂಭಿಸಿದ್ದರು.ಈ ಪ್ರಕರಣ ಬ್ರಿಟಿಷ್ ಪ್ರಾವಿ ಕೌನ್ಸಿಲ್ ವರೆಗೂ ಹೋಗಿತ್ತೆಂದು, ಅಲ್ಲಿ ಭಟ್ಟರಿಗೆ ಜಯವಾಯಿತೆಂದು ತಿಳಿದು ಬರುತ್ತದೆ. 
ಭಟ್ಟರು ಕ್ರಮೇಣ ತಮ್ಮ ಮನಸ್ಸನ್ನು ಸಮಾಜ ಸುಧಾರಣೆಗೆ ತಿರುಗಿಸಿದರು. ಹಿಂದೂ ಸಮಾಜದಲ್ಲಿ ಆಗ ಹೆಚ್ಚಾಗಿದ್ದ ಹಾಗೂ ಅದೆಷ್ಟೋ ಕಾಲದಿಂದ ನಡೆದು ಬಂದಿದ್ದ ಬಾಲ್ಯ ವಿವಾಹ ಹಾಗೂ ಬಾಲ ವಿಧವೆಯರ ಸಮಸ್ಯೆಗಳನ್ನು ಪರಿಹರಿಸಲು ಅವರು ಹೇತ್ಪೂರ್ವಕವಾಗಿ ಶ್ರಮಿಸಿದರು. ಹಲವಾರು ಮೂಢ ನಂಬಿಕೆಗಳಿಂದ ಜಿಡ್ಡುಗಟ್ಟಿದ್ದ ಸನಾತನ ಧರ್ಮದಲ್ಲಿ ಬೇರುಬಿಟ್ಟಿದ್ದ ನತದೃಷ್ಟ ಬಾಲವಿಧವೆಯರ ಸಮಸ್ಯೆಯನ್ನು ಬಗೆಹರಿಸಲು ವಿಧವಾ ಪುನರ್ವಿವಾಹ ಅಗತ್ಯವೆಂಬುದನ್ನು ಅವರು ಪ್ರತಿಪಾದಿಸಿದರು.ಭಟ್ಟರ ಪ್ರಗತಿಪರವಾದ ಹೊಸ ವಿಚಾರಗಳು ಸನಾತನಿಗಳಿಗೆ ತಲುಪದೇ ಕೆಲವು ಕಾಲ ಅವರು ತೀವ್ರ ವಿರೋಧವನ್ನು ಎದುರಿಸಬೇಕಾಯಿತು. ಈ ವಿರೋಧಗಳಿಂದ ಅಕದಾಸರು ಕೆಲಮಟ್ಟಿಗೆ ಧೃತಿಗೆಡಬೇಕಾಯಿತು. ಆದರೆ ಅವರು ಇಟ್ಟ ಹೆಜ್ಜೆಯಿಂದ ಹಿಂದೆ ಸರಿಯಲಿಲ್ಲ. ಅದಕ್ಕೆ ಬದಲಾಗಿ ಕೆಲವು ಕ್ರಾಂತಿಕಾರಕ ಕಾರ್ಯಗಳನ್ನೇ ಮಾಡಿದರು. ಅದರಲ್ಲಿ ಮೊದಲನೆಯದಾಗಿ ತಾವೇ ಸ್ವತಃ ಬಾಲ ವಿಧವೆಯೆಯಾದ ನಂದಿತಳೆಯ ಮಹಾಕಾಳಮ್ಮನವರನ್ನು ವಿವಾಹವಾಗಿ, ವಿಧವಾ ವಿವಾಹಕ್ಕೆ ನಾಂದಿ ಹಾಡಿದರು. ತಮ್ಮ ಆಪ್ತ ಸ್ನೇಹಿತರೊಡಗೂಡಿ ವಿವಾಹ ಸಂಘವನ್ನೇ ಸ್ಥಾಪಿಸಲು ಯತ್ನಿಸಿದರು ಹಾಗೂ ನೂರಾರು ವಿಧವಾ ವಿವಾಹಗಳನ್ನು ನೆರವೇರಿಸಿ ಅದರಲ್ಲಿ ಯಶಸ್ವಿಯಾದರು. ೧೯೩೩ರಲ್ಲಿ ಸಿರ್ಸಿ ತಾಲೂಕು ಮುಂಡಿಗೇಸರದ ದೇವಸ್ಥಾನದಲ್ಲಿ ಅಕ್ಷತಾ ವಿಧವಾ ಪುನರ್ವಿವಾಹದ ವಿಮರ್ಶೆ, ಆ ಕುರಿತು ಧಾರ್ಮಿಕ ಮುಖಂಡರ ನೇತೃತ್ವದಲ್ಲಿ ಮುಕ್ತ ಚರ್ಚೆ ನಡೆಸಿ ಅದು ಯುಕ್ತವಾದದ್ದು ಎಂದು ಸನಾತನಿಗಳಿಗೆ ಮನಗಾಣಿಸಿದರು. ವಿಧವಾ ವಿವಾಹಕ್ಕೆ ಸಂಬಂಧಪಟ್ಟಂತೆ ಭಟ್ಟರು ಹಿಂದು ವಿಧವಾ ವಿವಾಹದಲ್ಲಿ ವೇದ ಶಾಸ್ತ್ರಾಧಾರಗಳು ಹಾಗೂ ಬಾಲ ವಿಧವಾ ವಿವಾಹದ ಪ್ರಚಾರಕ್ಕೆ ವಿಜ್ಞಾಪನೆ ಮತ್ತು ಮಹನೀಯರ ಅಭಿಪ್ರಾಯಗಳು ಎಂಬ ಹೊತ್ತಿಗೆಯನ್ನು ಸಂಪಾದಿಸಿ ಪ್ರಕಟಿಸಿದರು. ಹಾಗೂ ಅವುಗಳನ್ನು ವಿಧವಾ ವಿವಾಹ ಪ್ರಚಾರ ಕಾರ್ಯದಲ್ಲಿ ಉಪಯೋಗಿಸಿಕೊಂಡರು.
ಈ ರೀತಿ ಭಟ್ಟರು ವಿಧವೆಯೋರ್ವಳನ್ನು ಶಾಸ್ತ್ರ ರೀತ್ಯಾ ಲಗ್ನವಾಗಿ ಸ್ವಜಾತಿಯಿಂದ ಬಹಿಷ್ಕಾರಕ್ಕೊಳಗಾದರೂ ಧೃತಿಗೆಡದೆ ತಮ್ಮ ಕಾರ್ಯದಲ್ಲಿ ಪ್ರಾಮಾಣಿಕವಾಗಿ ತೊಡಗಿಕೊಂಡರು. ತಮ್ಮ ಜೀವಿತದ ಕೊನೆಯವರೆಗೂ ತಾವು ಕೈಕೊಂಡ ಕೆಲಸವನ್ನು ದಿಟ್ಟತನದಿಂದ ಅಪಾರ ಮಾನವೀಯ ಕಳಕಳಿಯಿಂದ ಮಾಡಿದರು.
೧೯೪೪ರಲ್ಲಿ ಭಟ್ಟರು ಹೃದಯ ಸ್ಥಂಬನದಿಂದ ಆಕಸ್ಮಿಕ ಮರಣಕ್ಕೆ ತುತ್ತಾದಾಗ ಜಾತಿ, ಮತ, ವರ್ಗ ಬೇಧವಿಲ್ಲದೇ ಅದೇನು ಅವರ ವಿರೋಧಿಗಳೂ ಸಹಸ್ರ ಸಂಖ್ಯೆಯಲ್ಲಿ ಅವರ ಅಂತ್ಯ ಕ್ರಿಯೆಯಲ್ಲಿ ಭಾಗವಹಿಸಿದ್ದು, `ಶರಣರ ಸಾವನ್ನು ಮರಣದಲ್ಲಿ ನೋಡು' ಎಂಬುದಕ್ಕೆ ಉತ್ತಮ ನಿದರ್ಶನವೆನ್ನಬಹುದು.
ಸಮಾಜಸೇವಕರು
ಶ್ರೀಮತಿ ಮಹಾಕಾಳಮ್ಮ ಅಕ್ಕದಾಸ



ವಿಧವಾ ವಿವಾಹವಾದ ಪ್ರಥಮ ಮಹಿಳೆ 
ಶ್ರೀಮತಿ ಮಹಾಕಾಳಮ್ಮ ಅಕದಾಸರು ವಿಧವಾ ವಿವಾಹ ಪ್ರಚಾರಕರಾದ ಗಣಪತಿ ಭಟ್ಟರನ್ನು ವಿಧವಾ ಪುನರ್ವಿವಾಹದಿಂದ ಲಗ್ನವಾದ ದಿಟ್ಟ ಮಹಿಳೆ. ಅಕದಾಸರ  ಸಮಾಜ ಸೇವಾ ಕಾರ್ಯದಲ್ಲಿ ಅವರ ಬಲಗೈಯಾಗಿ  ದುಡಿದು ಬಾಲ ವಿಧವೆಯರ ಸಮಸ್ಯೆಯನ್ನು ಬಗೆಹರಿಸಲು ವಿಧವಾ ಪುನರ್ವಿವಾಹ ಅಗತ್ಯವೆಂಬುದನ್ನು ಅವರು ಪ್ರತಿಪಾದಿಸಿದರು. ನೂರಾರು ಮಂದಿ ಹತಭಾಗ್ಯ ವಿಧವೆಯರ ಬರಡು ಬಾಳನ್ನು ಹಸಿರು ಮಾಡಿ ಜೀವನವನ್ನು ಸಾರ್ಥಕಗೊಳಿಸಿದ ಮಹಿಳೆ ಈಕೆ. ಮಹಾಕಾಳಮ್ಮನವರು  ತವರು ಸಾಗರ ತಾಲೂಕಿನ ನಂದಿತಳೆ. ಇವರ ತಂದೆ ಅಂಚೆ ತಿಮ್ಮಯ್ಯನವರು ಮೈಸೂರು ಅರಸರ ಪ್ರಜಾಪ್ರತಿನಿಧಿ ಸಭೆಯ ಸದಸ್ಯರಾಗಿದ್ದರು. ಮಹಾಕಾಳಮ್ಮ ವಿಶೇಷ ಕಲಿತವರಲ್ಲ. ಮನೆಯಲ್ಲಿಯೇ ಅವರ ಚಿಕ್ಕಪ್ಪ  ಕೆಲಮಟ್ಟಿನ ಓದು ಬರಹ ಕಲಿಸಿದ್ದರು. ಮನೆಯಲ್ಲಿ ಎಲ್ಲ ಧಾರ್ಮಿಕ ಕಟ್ಟಳೆಗೆ ಒಳಪಟ್ಟ ಜನ ೮-೧೦ ವರ್ಷದ ಹುಡುಗಿಯರು ಮನೆಯಿಂದ ಹೊರಗೆ ಹೋಗಲು ನಿರ್ಬಂಧವಿದ್ದ ಕಾಲವದು. ಹೆಣ್ಣು ಮಕ್ಕಳಿಗೆ ಹತ್ತು ವರ್ಷದೊಳಗಾಗಿಯೇ ಮದುವೆಯ ಅನಿವಾರ್ಯ ಬಂಧನ ಕಾದಿರುತ್ತಿತ್ತು. ಮಹಾಕಾಳಮ್ಮನವರ ಮದುವೆಯಾದದ್ದು ಆಕೆಯ ಹತ್ತನೇ ವರ್ಷದಲ್ಲಿ. ಆಕೆಯ ಬಾಳಿಗೆ ಬರಸಿಡಿಲೆರಗಿದ್ದು ಅದೇ ವರ್ಷ ಮದುವೆಯಾದ ಮೂರು ತಿಂಗಳಿಗೇ ಆಕೆಯ ಪತಿ ರೇಷ್ಮಿ ಕಾಯಿಲೆಯಿಂದ ಮರಣ ಹೊಂದಿದಾಗ ಇನ್ನೂ ಎಳೆವಯದ ಬಾಲೆ ವಿಧವೆಯ ಪಟ್ಟವೇರಬೇಕಾಯಿತು.
ಬಾಲ್ಯದಲ್ಲಿ ತಾನೋರ್ವ ವಿಧವೆಯೆಂದೂ, ತನ್ನ ಬಾಳು ನಿರರ್ಥಕವೆಂದೂ ಆಕೆಗೆ ಅನಿಸಲಿಲ್ಲ. ಆದರೆ ಪ್ರಾಪ್ತ ವಯಸ್ಸಿಗೆ ಬಂದ ಮಹಾಕಾಳಮ್ಮನಿಗೆ ನಿಜ ಸ್ಥಿತಿಯ ಅರಿವಾದಾಗ  ಆಕೆಗೆ ಆಘಾತವುಂಟಾಗದೇ ಇರಲಿಲ್ಲ. ಭಾಗವತ, ರಾಮಾಯಣ, ಭಕ್ತಿ ವಿಜಯ, ಮನೆಗೆ ಬರುತ್ತಿದ್ದ ಒಂದೆರಡು ಮಾಸ ಪತ್ರಿಕೆಗಳನ್ನು, ಅದರಲ್ಲೂ ಆರ್. ಕಲ್ಯಾಣಮ್ಮನವರು  ಸಂಪಾದಿಸಿದ `ಸರಸ್ವತಿ' ಮಾಸ ಪತ್ರಿಕೆಯನ್ನು ಓದುತ್ತ ತಮ್ಮ  ಮನೋವೇದನೆಯನ್ನು ಮರೆಯಲು ಯತ್ನಿಸುತ್ತಿದ್ದರು. 
ಒಟ್ಟಾರೆ ಮಹಾಕಾಳಮ್ಮನವರಿಗೆ ವಿಧವೆಯ ಬದುಕಿನ ಬರ್ಬರತೆ ಅರಿವಾಗತೊಡಗಿತ್ತು. ಆದರೆ ಆ ವೇಳೆಗೆ ಸಾಮಾಜಿಕವಾಗಿ ಜಾಗೃತಿಯಾಗತೊಡಗಿತು. ಬಾಲ ವಿಧವೆಯರ ಬಾಳು ಬೆಳಗಿಸಲು, ಆ ಬಗೆಗಿನ ಅಡ್ಡಿ ಆತಂಕಗಳನ್ನು ನಿವಾರಿಸಲು ಅನೇಕ ಹಿರಿ-ಕಿರಿಯ ಸಮಾಜ ಸೇವಕರು ಮುಂದೆ ಬರತೊಡಗಿದ್ದರು. ವಿಧವಾ ವಿವಾಹದ ಬಗೆಗೆ ಆಗಲೇ ಕಾರ್ಯ ಪ್ರವರ್ತಕರಾಗಿದ್ದ ಸಿರಸಿಯ ಅಕದಾಸ ಗಣಪತಿ ಭಟ್ಟರ ಬಗೆಗೆ ಕೇಳಿ ಬಲ್ಲವಳಾಗಿದ್ದಳು. ಕ್ರಮೇಣ ಅವರ ಪರಿಚಯಯವೂ ಆಯಿತು. ವಿಧವಾ ವಿವಾಹದ ಅಗತ್ಯತೆಯ ಬಗೆಗೆ ಅವರ ನಡುವೆ ಸಾಕಷ್ಟು ಚರ್ಚೆಯೂ ನಡೆಯಿತು. ಮುಂದೆ ಅವರು ಅಕದಾಸರ ಸಹಧರ್ಮಿಣಿಯಾಗಿ ವಿಧವಾ ವಿವಾಹದ ಆಂದೋಲನಕ್ಕೆ ಹೊಸ ತಿರುವು ನೀಡಿದ್ದರು.

ಜನ
ಮುಂಡಾಜೆ

ಮುಂಡಾಜೆಇದು ಮಂಗಳೂರು-ವಿಲ್ಲುಪುರಂ ರಾಷ್ಟ್ರೀಯ ಹೆದ್ದಾರಿಯಲ್ಲಿದೆ (ಹಳೆಯ ರಾ.ಹೆ. ಸಂ. ೨೩೪, ಹೊಸ ರಾ.ಹೆ. ಸಂ. ೭೩) ಇದು ದಕ್ಷಿಣ ಕನ್ನಡ ಜಿಲ್ಲೆಯ ಬೆಳ್ತಂಗಡಿ ತಾಲ್ಲೂಕಿನ ಗ್ರಾಮ.ಪ್ರಕೃತಿ ರಮಣೀಯ ಪ್ರದೇಶಗಳಿಂದ ಕೂಡಿದ ಈ ಗ್ರಾಮದಿಂದ ಬಲ್ಲಾಳ ರಾಯನ ದುರ್ಗಕ್ಕೆ ಚಾರಣ ಮಾಡಬಹುದಾಗಿದೆ.

== ಹೆಸರಿನ ಮೂಲ ==

ಗ್ರಾಮಕ್ಕೆ ಈ ಹೆಸರು ಬರಲು ಕಾರಣವೇನೆಂದು ಯಾವುದೇ ಪುರಾವೆಗಳಿಲ್ಲ. ಆದರೆ ಅಜೆ ಅಥವಾ ಅಂಜೆ ಅಂದರೆ ನೀರಿರುವ ಪ್ರದೇಶ ಎಂದರ್ಥ. ಇಲ್ಲಿರುವ ಮೃತ್ಯುಂಜಯ ನದಿ ಬೇಸಿಗೆಯಲ್ಲೂ ಹರಿಯುತ್ತಿರುವುದರಿಂದ ಈ ಹೆಸರು ಬಂದಿರಬಹುತೆನ್ನುತ್ತಾರೆ.

ಧಾರ್ಮಿಕ ಸ್ಥಳಗಳು

 ಸನ್ಯಾಸಿಕಟ್ಟೆ ಶ್ರೀ ಪರಶುರಾಮ ದೇವಸ್ಥಾನ
 ಗುಂಡಿ ಶ್ರೀ ಲಕ್ಷ್ಮೀನಾರಾಯಣ ದೇವಸ್ಥಾನ

ಸಮೀಪದ ಪ್ರವಾಸಿ ತಾಣಗಳು

 ಚಾರ್ಮಾಡಿ ಘಾಟಿ
 ದಿಡುಪೆ ಜಲಪಾತ
 ಎರಮಾಯಿ ಜಲಪಾತ
 ಬಂಡಾಜೆ ಅಬ್ಬಿ ಜಲಪಾತ

ದಕ್ಷಿಣ ಕನ್ನಡ ಜಿಲ್ಲೆ
ಬೆಳ್ತಂಗಡಿ ತಾಲ್ಲೂಕು
ಅಂಗ (ಜೀವಶಾಸ್ತ್ರ)

ಅಂಗ ದೇಶ ಅಥವಾ ಅಂಗ ರಾಜ್ಯದ ಬಗ್ಗೆ ಲೇಖನಕ್ಕಾಗಿ ಇಲ್ಲಿ ನೋಡಿ.

ಅಂಗ (ಜೀವಶಾಸ್ತ್ರ)ವಿಶೇಷ ಕಾರ್ಯನಿರ್ವಹಿಸುವ ಮೂಲಕ ವಿಶೇಷ ಅಂಗಾಂಶ ರಚನೆಯನ್ನು ಹೊಂದಿರುವ ಪ್ರಾಣಿ ಅಥವಾ ಸಸ್ಯದ ಒಂದು ಭಾಗ. ಸಸ್ಯಗಳಲ್ಲಿ ಹೂ, ಎಲೆ, ಬೇರು ಮುಂತಾದವುಗಳು ಹಾಗೂ ಪ್ರಾಣಿಗಳಲ್ಲಿ ಮೂತ್ರಪಿಂಡ,ಕಿವಿ,ಕಣ್ಣು,ಶ್ವಾಸಕೋಶ ಮುಂತಾದವುಗಳು.

ಉಲ್ಲೇಖಗಳು

ಜೀವಶಾಸ್ತ್ರ
ಅಂಗುಲ

ಕೈಬೆರಳು ಲೇಖನಕ್ಕಾಗಿ ಇಲ್ಲಿ ನೋಡಿ.

ಅಂಗುಲ(ಇಂಚು)ಬ್ರಿಟಿಷ್ ಮಾನಕ ವ್ಯವಸ್ಥೆಯಲ್ಲಿ ಉದ್ದದ ಏಕಮಾನ. ೧೨ ಇಂಚುಗಳಿಗೆ ಒಂದು ಅಡಿ.ಮೆಟ್ರಿಕ್ ಪದ್ಧತಿಗೆ ಪರಿವರ್ತಿಸಿದಾಗ ೨೫.೪ ಮಿ.ಮಿ.ಗೆ ಒಂದು ಅಂಗುಲವಾಗುತ್ತದೆ.

ಅಳತೆ
ಡಾನ್ ಶೆಟ್‍ಮನ್

ಡಾನ್ ಶೆಟ್‍ಮನ್(ಹೀಬ್ರೂ: דן שכטמן; ಜನನ ಜನವರಿ 24, 1941  ಟೆಲ್ ಅವೀವ್) ೨೦೧೧ರಲ್ಲಿ ರಸಾಯನಶಾಸ್ತ್ರದಲ್ಲಿ ನೊಬೆಲ್ ಪ್ರಶಸ್ತಿ ಪಡೆದ ವಿಜ್ಞಾನಿ.

ಉಲ್ಲೇಖಗಳು

ರಸಾಯನಶಾಸ್ತ್ರದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ರಸಾಯನಶಾಸ್ತ್ರ
ವನಸಿರಿ (ಪುಸ್ತಕ)

ವನಸಿರಿ ಅಜ್ಜಂಪುರ ಕೃಷ್ಣಸ್ವಾಮಿಯವರು ಬರೆದ ಪುಸ್ತಕ. ಇದು ಕರ್ನಾಟಕದ ಅರಣ್ಯ ಸಂಪತ್ತಿನ ಬಗೆಗಿನ ಪುಸ್ತಕ.

ಕರ್ನಾಟಕದ ವೃಕ್ಷಸಂಪತ್ತು ಭಾರತ ದೇಶದಲ್ಲಿಯೇ ತನ್ನ ಶ್ರೀಮಂತಿಕೆಗೆ ಹೆಸರಾಗಿದೆ. ಪಶ್ಚಿಮ ಘಟ್ಟಗಳ ನಿತ್ಯಹರಿದ್ವರ್ಣ ಅರಣ್ಯಗಳ ಬೃಹದಾಕಾರದ ವೃಕ್ಷಗಳು, ಪರ್ಣಪಾತಿ ಕಾಡುಗಳ ಉತ್ತಮ ಚೌಬೀನೆ ಮರಜಾತಿಗಳು, ಅಮೂಲ್ಯ ಫಸಲುಗಳ ಗಿಡಮರಗಳು, ಬಿದಿರು, ಕಾನಿನ ಬೆತ್ತ, ಗಿಡಮೂಲಿಕೆಗಳು, ನಮ್ಮ ನಾಡಿನ ವೃಕ್ಷಸಂಪನ್ಮೂಲಕ್ಕೆ ಮೆರುಗು ಕೊಟ್ಟಿವೆ. 

ಕರ್ನಾಟಕದ ವೃಕ್ಷಜಾತಿಗಳ, ನೆಲೆ, ಆಕಾರ, ಋತುಘಟನೆ, ಉಪಯುಕ್ತತೆ, ಸ್ವಾಭಾವಿಕ ಪುನರುತ್ಪನ್ನದ ಸ್ಥಿತಿಗತಿ, ಕೃತಕ ಪುನರುತ್ಪನ್ನದ ಸಾಧ್ಯತೆ, ಇವುಗಳನ್ನು ಈ ಕೃತಿಯಲ್ಲಿ ತಿಳಿಸಲಾಗಿದೆ. 

ವೃಕ್ಷಸಂಪತ್ತು "ವನಸಿರಿ"ಯ ಮುಖ್ಯ ಅಂಶವಾಗಿದ್ದರೆ, ಮೃಗಸಂಪತ್ತು ವೃಕ್ಷಗಳೇ ಕಲ್ಪಿಸಿಕೊಟ್ಟ ಪರಿಸರದಲ್ಲಿ ಕಾಣಬರುವ ವನಸಿರಿಯ ಪೂರಕ ಅಂಶ. ಕರ್ನಾಟಕದ ಪರಿಚತ ವನ್ಯ ಮೃಗಗಳೊಂದಿಗೆ ಇನ್ನಿತರ ಅಪರಿಚಿತ ಮೃಗಗಳ ವಿವರಣೆ ನೀಡಲಾಗಿದೆ. ಹಿಂದೆ ನಡೆಯುತ್ತಿದ್ದ ಹುಲಿಯ ಬೇಟೆ, ಆನೆಯ ಖೆಡ್ಡ ಇವುಗಳ ವಿವರಣೆಯನ್ನು ಚಾರಿತ್ರಿಕ ಕುತೂಹಲತೆಗಾಗಿ ಕೊಡಲಾಗಿದೆ.

ಬಾಹ್ಯ ಸಂಪರ್ಕ
 ಅಜ್ಜಂಪುರ ಕೃಷ್ಣಸ್ವಾಮಿ ಬಗ್ಗೆ ಒಂದು ಬ್ಲಾಗ್
 ಅಜ್ಜಂಪುರ ಕೃಷ್ಣಸ್ವಾಮಿಯವರ ಪುಸ್ತಕಗಳು 

ಕನ್ನಡ ಪುಸ್ತಕಗಳು
ಹಿಂದೂ (ಪುಸ್ತಕ)

ಹಿಂದೂ ಪುಸ್ತಕ ಶರಣಕುಮಾರ ಲಿಂಬಾಳೆ ಅವರು ಮರಾಠಿಯಲ್ಲಿ ಬರೆದ ಪುಸ್ತಕ, ಪ್ರಮೀಳಾ ಮಾಧವ್ ಅವರು ಕನ್ನಡಕ್ಕೆ ಅನುವಾದಿಸಿದ್ದಾರೆ.

ಒಂದು ಸಮಕಾಲೀನ ರಾಜಕಾರಣದ ಗೋಸುಂಬೆತನವನ್ನು ವರ್ಣಿಸುವ ಕಾದಂಬರಿ. ದಲಿತರನ್ನು ಮನುಷ್ಯರೇ ಅಲ್ಲವೆನ್ನುವಷ್ಟರ ಮಟ್ಟಿಗೆ ಶೋಷಿಸಿ, ಜೊತೆಗೆ ದ್ವೇಷವನ್ನೂ ಸಾಧಿಸಿ ಮೇಲ್ವರ್ಗದವರು ತಮ್ಮನ್ನು ತಾವು ಸಮರ್ಥಿಸಿಕೊಳ್ಳುವ ಅಮಾನವೀಯ ನಡವಳಿಕೆ ಪರಿಚಯಿಸಲ್ಪಟ್ಟಿದೆ. ದ್ವೇಷ-ತಿರಸ್ಕಾರ-ವ್ಯಂಗ್ಯ-ಪ್ರತೀಕಾರ ಕಾದಂಬರಿಯುದ್ದಕ್ಕೂ ವಿಜೃಂಭಿಸಿ ಸವರ್ಣೀಯರ ಹೊಲಸು ಮನಸ್ಸು ಸಂಪೂರ್ಣ ಅನಾವರಣವಾಗಿದೆ. ಮತಗಳ ಧಾರ್ಮಿಕ ಆಚರಣೆಗಳ ಮಧ್ಯೆಯೇ ಬಿರುಕು ಬಿಟ್ಟ ವ್ಯವಸ್ಥೆಯು ಜಾತಿ-ಜಾತಿಗಳ ಶ್ರೇಣೀಕರಣದ ವ್ಯವಸ್ಥೆಯೊಂದಿಗೆ ತಗುಲಿಕೊಂಡಾಗ ಆಗುವ ಅನಾಹುತಗಳು ಒಂದಲ್ಲ, ನೂರಾರು. ನಡುವೆ ಹೊತ್ತಿ ಉರಿಯುವ ಮನೆಯ 'ಗಳ' ಹಿರಿಯುವ ಮಂದಿಗೇನು ಸಮಾಜೋದ್ಧಾರದ ಕನಸೇನೂ ಇರುವುದಿಲ್ಲ ! ಎಂತೆಂತಹ ಚತುರ ಪಾತ್ರಗಳು ಇಲ್ಲಿ ಅನಾವರಣಗೊಂಡಿವೆ ಎಂದು ಓದಿ ನೋಡಿ.

ಬಾಹ್ಯ ಸಂಪರ್ಕ
http://en.wikipedia.org/wiki/Sharankumar_Limbale  ಶರಣಕುಮಾರ ಲಿಂಬಾಳೆ

ಕನ್ನಡ ಪುಸ್ತಕಗಳು
ಬದುಕು ಬದಲಿಸಬಹುದು (ಪುಸ್ತಕ)

ಬದುಕು ಮುಗಿಯದ ಪಯಣ, ಅಲ್ಲಿ ಸೋಲಿಗಿಂತ ಗೆಲುವು ಮುಖ್ಯ ಎನ್ನುವುದೇ ನೇಮಿಚಂದ್ರ ಅವರು ಬರೆದ ಈ ಕೃತಿಯ ಮುಖ್ಯ ತಾತ್ಪರ್ಯ.

ಈ ಸಂಕಲನದ ಒಂದೊಂದೇ ಲೇಖನ ಓದುತ್ತ ಹೋದಂತೆ ಬದುಕಿನ ಹಲವು ಮುಖಗಳ ಪರಿಚಯವಾಗುತ್ತದೆ. ನೋವು ನಲಿವಿನ, ನಿಟ್ಟುಸಿರಿನ ತುಣುಕುಗಳು ಸೇರಿಯೇ ಈ ಬದುಕು ನಡೆಯುತ್ತದೆ ಎಂಬುದನ್ನು, ಸೋಲನ್ನು, ನೋವನ್ನು, ನಿರಾಶೆಯನ್ನು ಕೆಲವೊಮ್ಮೆ ತನ್ನ ತಪ್ಪಿಲ್ಲದಿದ್ದರೂ ಒದಗಿಬರುವ ಅಪಮಾನವನ್ನು ಹೇಗೆ ಎದುರಿಸಬೇಕೆಂಬುದನ್ನು, ಮುಗ್ಗರಿಸಿ ಬಿದ್ದರೂ ಎದ್ದು ಕೊಡವಿ ನಡೆಯುವ ತಾಕತ್ತನ್ನು, ಸತ್ತು ಮುಗಿಸದೆ ಇದ್ದು ಬದುಕುವ ದಿಟ್ಟತನವನ್ನೂ, ಮತ್ತೆ ಮತ್ತೆ ಪ್ರಾರಂಭಿಸಬಲ್ಲ ಛಲವನ್ನು ಓದುಗರ ತಲೆಗೂ ಹೊಗಿಸುವ ಲೇಖನಗಳಿವು.

ಈ ಕೃತಿಯ ಲೇಖಕಿ ನೇಮಿಚಂದ್ರ ವೃತ್ತಿಯಿಂದ ಎಂಜಿನಿಯರ್. ಪ್ರವೃತ್ತಿಯಿಂದ ಲೇಖಕಿ. ಬರಹದಲ್ಲಿ ವಿಶಿಷ್ಟ ಶೈಲಿಯನ್ನು ರೂಢಿಸಿಕೊಂಡವರು. ಸಮಾಜದ ಬಗ್ಗೆ, ಅದರಲ್ಲೂ ಮಹಿಳೆಯರ ಬಗ್ಗೆ ವಿಶೇಷ ಕಳಕಳಿ. ಪ್ರವಾಸಾಸಕ್ತ ಸಾಹಸಿ. ಕತೆಗಾರ್ತಿಯಾಗಿ ಅಂಕಣಕಾರ್ತಿಯಾಗಿ ಪರಿಚಿತರು.

 ಬದುಕು ಬದಲಿಸಬಹುದು ಪ್ರತಿಷ್ಠಿತ ಡಾ|| ಹಾ. ಮಾ. ನಾ. ಪ್ರಶಸ್ತಿ ಪುರಸ್ಕೃತ ಕೃತಿ.

ಉಲ್ಲೇಖ 

ಪುಸ್ತಕಗಳು
ಅಜ್ಜಂಪುರ ಕೃಷ್ಣಸ್ವಾಮಿ

೧೯೨೪ರಲ್ಲಿ ತರೀಕೆರೆಯಲ್ಲಿ ಜನಿಸಿದ ಅಜ್ಜಂಪುರ ಕೃಷ್ಣಸ್ವಾಮಿಯವರು ೧೯೪೨ರಲ್ಲಿ ಬೆಂಗಳೂರಿನ ಸೆಂಟ್ರಲ್ ಕಾಲೇಜಿನಿಂದ 'ಪ್ರಾಣಿಶಾಸ್ತ್ರ' ಪದವಿ ಪಡೆದರು. ೧೯೪೬ರಲ್ಲಿ ಆಗಿನ ಮೈಸೂರು ರಾಜ್ಯದ ಅರಣ್ಯ ಇಲಾಖೆಯಲ್ಲಿ ಸೇವೆ ಪ್ರಾರಂಭ. ೧೯೫೬ರಲ್ಲಿ 'ಭಾರತೀಯ ಅರಣ್ಯ ಸೇವಾ' ಸದಸ್ಯರಾಗಿ ಆಯ್ಕೆ. ೧೯೮೨ರಲ್ಲಿ ಸೇವಾ ನಿವೃತ್ತಿ ಪಡೆದಾಗ ಅರಣ್ಯ ಇಲಾಖೆಯ ಮುಖ್ಯಸ್ಥರಾಗಿದ್ದರು. ಕೆಲವು ವರ್ಷಗಳ ಕಾಲ ಕರ್ನಾಟಕದ ತೋಟಗಾರಿಕೆ ಇಲಾಖೆಯ ನಿರ್ದೇಶಕತ್ವವನ್ನು ವಹಿಸಿದ್ದರು.
ನಿವೃತ್ತಿಯ ನಂತರ ಕೆಲವು ವರ್ಷ ಕೃಷಿ ಜೀವನ ನಡೆಸಿ ಇದೀಗ ಬೆಂಗಳೂರಿನಲ್ಲಿ ನೆಲೆಸಿದ್ದಾರೆ. ಬಿಡುವಿನ ವೇಳೆಯಲ್ಲಿ ಹವ್ಯಾಸಿ ಬರಹ. ವನ ಸಾಹಿತ್ಯದ 'ಅರಣ್ಯಶಾಸ್ತ್ರ', 'ವನಸಿರಿ','ಖಗಸಿರಿ' ಮುಂತಾದ ಪಾರಿಭಾಷಿಕ ಸಚಿತ್ರ ಕೃತಿಗಳ ರಚನೆ. 'ಬಾಳ ಹರಿವು', 'ಪರಿವರ್ತನೆ', 'ಭವ್ಯ ಭಾರತ' ಮುಂತಾದವು ಇವರ ಇತರ ಕೃತಿಗಳು.
ವಿಜ್ಞಾನ ಸಾಹಿತಿಗಳು
ಅರಣ್ಯಶಾಸ್ತ್ರ (ಪುಸ್ತಕ)

ಅರಣ್ಯಶಾಸ್ತ್ರ ಅಜ್ಜಂಪುರ ಕೃಷ್ಣಸ್ವಾಮಿಯವರು ಬರೆದ ಪುಸ್ತಕ. ಇದು ಕರ್ನಾಟಕದ ಅರಣ್ಯ ಸಂಪತ್ತಿನ ಬಗೆಗಿನ ಪುಸ್ತಕ.
ಭಾರತ ಕೃಷಿಪ್ರಾಧಾನ್ಯವಾದ ದೇಶ. ಕರ್ನಾಟಕದಲ್ಲಿಯೂ ಕೃಷಿಯೇ ಮುಖ್ಯ ಬದುಕು. ಅರಣ್ಯಗಳು ಕೃಷಿಗೆ ತಾಯಿಯಂತೆ ಆಸರೆ ಕೊಟ್ಟು, ಕೃಷಿಯ ಅಭಿವೃದ್ಧಿಗೆ ನೆರವಾಗುತ್ತಿವೆ.
ವಿವಿಧ ಭೂಗುಣ ಹವಾಗುಣಗಳಿಗೆ ಒಗ್ಗುವ ಮರಜಾತಿಗಳು, ಸಾಲುಮರಗಳು, ಉದ್ಯಾನವನದ ಮರಗಳು, ಅಂದದ ಹಂದರದ ಸುಂದರ ಪುಷ್ಪಗಳ ಮರಗಳು, ಮೇವಿನ ಹುಲ್ಲುಗಳು, ಔಷಧಿಗೆ ಉಪಯುಕ್ತವಾದ ಅನೇಕ ಅಮೂಲ್ಯ ಮರ, ಗಿಡ, ಮೂಲಿಕೆಗಳು, ವನ್ಯಮೃಗ ಪಕ್ಷಿಗಳು, ಸರ್ಪಗಳು, ಅರಣ್ಯ ಕೀಟಗಳು, ಅರಣ್ಯ ಬುಡಕಟ್ಟಿನವರ ರೀತಿ ನೀತಿಗಳು, ಭೂಸವೆತ - ಅದರ ಕಾರಣ, ಪರಿಣಾಮ, ಪರಿಹಾರಗಳು ಹಾಗೂ ಸಾಮಾಜಿಕ ಅರಣ್ಯಗಳ ನಿರ್ಮಾಣ, ನಿರ್ವಹಣೆ, ನೀತಿ, ಅವುಗಳ ಬಗ್ಗೆ ಜನರ ಹೊಣೆ ಇವುಗಳೆಲ್ಲದರ ವಿಶ್ಲೇಷಣೆಗಳೂ ಇಲ್ಲಿ ಸೇರಿವೆ.

ಬಾಹ್ಯ ಸಂಪರ್ಕ
 ಅಜ್ಜಂಪುರ ಕೃಷ್ಣಸ್ವಾಮಿ ಬಗ್ಗೆ ಒಂದು ಬ್ಲಾಗ್
 ಅಜ್ಜಂಪುರ ಕೃಷ್ಣಸ್ವಾಮಿಯವರ ಪುಸ್ತಕಗಳು 
ಕನ್ನಡ ಪುಸ್ತಕಗಳು
ಸಾಧಕನ ಹೆಜ್ಜೆಗಳು (ಪುಸ್ತಕ)

ಟಿ. ಆರ್. ಅನಂತರಾಮುರವರು ಬರೆದ ಸಾಧಕನ ಹೆಜ್ಜೆಗಳು ಭಾರತರತ್ನ ಸರ್ ಎಂ. ವಿಶ್ವೇಶ್ವರಯ್ಯ ಅವರ ಬದುಕು - ಸಾಧನೆ ಜೀವನ ಚರಿತ್ರೆ

ಸರ್ ಎಂ. ವಿ. ಎಂದೊಡನೆ ನೂರೆಂಟು ಚಿತ್ರಗಳು ಥಟ್ಟೆಂದು ಕಣ್ದಮುಂದೆ ನಿಲ್ಲುತ್ತವೆ. ಅಸಾಧಾರಣ ಎಂಜಿನಿಯರ್, ಅನನ್ಯ ರಾಷ್ಟ್ರಪ್ರೇಮ, ಕರ್ತವ್ಯನಿಷ್ಠ ಅಧಿಕಾರಿ, ದಕ್ಷ ಆಡಳಿಗಾರ, ಭವ್ಯ ಭಾರತ ನಿರ್ಮಾಣದ ಕನಸುಗಾರ. 'ಕೈಗಾರಿಕೆ ಇಲ್ಲವೇ ಸರ್ವನಾಶ' ಎಂದು ಎಚ್ಚರಿಸಿದ ರಾಷ್ಟ್ರಚಿಂತಕ. ಜ್ಞಾನದಾಸ್ಯವನ್ನು ಧಿಕ್ಕರಿಸಿದ ಧೀಮಂತ. ಆತ್ಮಾಭಿಮಾನವನ್ನು ಬಲಿಗೊಡದ ಆದರೆ ಅಹಂಕಾರಕ್ಕೆಡೆಗೊಡದ ಛಲವಾದಿ.

ವಿಶ್ವೇಶ್ವರಯ್ಯನವರ ಬದುಕು, ಸಾಧನೆಯನ್ನು ಕಂಡ, ಕೇಳದ, ಓದಿದ ಯಾರೊಬ್ಬರಿಗೂ ಅವರ ಸದಾ ಸ್ಪೂರ್ತಿಯ ನೆಲೆ, ದೇಶ, ಕಾಲವನ್ನು ಮೀರಿದ ಸೇವೆ ಸರ್. ಎಂ. ವಿ ಅವರದು. ಆಳರಸರನ್ನು ಓಲೈಸಲು ಹೋಗದೆ, ನಾಡಿನ ಪ್ರಗತಿಯನ್ನಷ್ಟೇ ಉಸಿರಾಡಿದ ಜೀವ, ನಿಜವಾದ ಅರ್ಥದಲ್ಲಿ ಸರ್ ಎಂ ವಿ ಯಂತ್ರರ್ಷಿ.

"ಸಾಧಕನ ಹೆಜ್ಜೆಗಳು" ಸರ್. ಎಂ. ವಿಶ್ವೇಶ್ವರಯ್ಯನವರ ತಂತ್ರಜ್ಞಾನ, ಆಡಳಿತ ದಕ್ಷತೆ, ದೂರದರ್ಶಿತ್ವವನ್ನು ಕೇಂದ್ರವಾಗಿರಿಸಿಕೊಂಡು ಅವರ ಬದುಕಿನ ಒಳನೋಟಗಳನ್ನು ಹಿಡಿದಿಟ್ಟರುವ ಕೃತಿ. ಈ ಮಹಾಮೇಧಾವಿಯನ್ನು ಕುರಿತು ಕನ್ನಡದಲ್ಲಿ ಅನೇಕ ಕೃತಿಗಳು ಹೋರಬಂದಿದೆ ನಿಜ. ಸಾಧಕನ ಹೆಜ್ಜೆಗಳು ಕೃತಿಯಲ್ಲಿ ಈ ಮೇರು ಪುರುಷನ ಬದುಕನ್ನು ಮತ್ತೊಂದು ಕೋನದಲ್ಲಿ ನೋಡಲಾಗಿದೆ. ಅವರ ಬೌದ್ಧಿಕ ಸಾಮರ್ಥ್ಯವನ್ನು ಒರೆಗೆ ಹಚ್ಚವ ಸಂದರ್ಭ ಬಂದಾಗಲ್ಲೆಲ ಈ ಚತುರಮತಿ ಅದನ್ನು ಗೆದ್ದ ಬಗೆ ಹೇಗೆಂಬುದನ್ನು ಕೃತಿಯುದ್ದಕ್ಕೂ ಸರಳವಾಗಿ ತೆರೆದಿಡಲಾಗಿದೆ. ಈ ಅನನುಕರಣೀಯನ ಹೆಜ್ಜೆಗಳನ್ನರಸಿ ಹೊರಟವರಿಗೆ ಇಲ್ಲಿದೆ ಸಂತತ ಪ್ರೇರಣೆ.

ಕನ್ನಡ ಪುಸ್ತಕಗಳು
ಎಂದಿಗೂ ಸಲ್ಲುವ ಮಾರ್ಕ್ಸ್(ಪುಸ್ತಕ)

ಮಾರ್ಕ್ಸ್‌ವಾದಿ ಚಿಂತಕ ಡಾ.ಜಿ.ರಾಮಕೃಷ್ಣ ಬರೆದಿರುವ ಎಂದಿಗೂ ಸಲ್ಲುವ ಮಾರ್ಕ್ಸ್ ಪುಸ್ತಕ ಮಾರ್ಕ್ಸ್‌ವಾದ ಎಂದರೇನು ಎಂಬುದನ್ನು ತಿಳಿದುಕೊಳ್ಳಬಯಸುವವರು ಓದಲೇಬೇಕಾದ ಪುಸ್ತಕ
ಮಾರ್ಕ್ಸವಾದದ ಪ್ರಸ್ತುತತೆ ಕುರಿತು ಚರ್ಚೆ ನಿರಂತರ.ಏಕೆಂದರೆ ಅದು ಎಲ್ಲ ಕಾಲಕ್ಕೂ ಸಲ್ಲುವಂಥದ್ದು. ಬಂಡವಾಳಶಾಹಿ ವ್ಯವಸ್ಥೆಯ ಉಗಮ,ಬೆಳವಣಿಗೆಯನ್ನು ಐತಿಹಾಸಿಕವಾಗಿ ಗುರ್ತಿಸಿದವನು,ಅದರ ಅಂತಿಮ ಅವಸಾನವನ್ನುಮುನ್ಸೂಚಿಸಿದವನು ಮಾರ್ಕ್ಸ್.ಮಾರ್ಕ್ಸ್ ಜೀವಿಸಿದ್ದ ಕಾಲ ೧೯ನೇ ಶತಮಾನ.ಈಗ ೨೧ನೇ ಶತಮಾನದಲ್ಲೂ ಅವನ ವಿಚಾರಗಳು ಜೀವಂತ.ವಾದ-ವಿವಾದಗಳು ಇಂದೂ ಮುಂದೂ ನಡೆಯುತ್ತಲೇ ಇರುತ್ತವೆ.
ನೂರು ವರ್ಷಗಳ ಹಿಂದೆ ಬಂಡವಾಳಶಾಹಿ ಜಗತ್ತು ಬಹುದೊಡ್ಡ ಆರ್ಥಿಕ ಕುಸಿತವನ್ನು ಕಂಡಿತು.ಅದರ ಪರಿಣಾಮಗಳಿಂದ ಚೇತರಿಸಿಕೊಳ್ಳಲು ಹಲವು ವರ್ಷಗಳೇ ಹಿಡಿಯಿತು.ಅಂಥದೇ ಆರ್ಥಿಕ ಕುಸಿತ ಈ ಶತಮಾನದ ಆದಿಯಲ್ಲೂ ತಲೆದೋರಿತು.ಅದರಿಂದ ಬಂಡವಾಳಶಾಹಿ ಜಗತ್ತು ಇನ್ನೂ ಪರಿತಪಿಸುತ್ತಿದೆ.ತಂತ್ರಜ್ಞಾನ ಎಷ್ಟೋ ಮುಂದುವರಿದಿದ್ದರೂ ಬಂಡವಾಳಶಾಹಿ ಅರ್ಥವ್ಯವಸ್ಥೆಯ ಅಸ್ತವ್ಯಸ್ತತೆಗೆ ಮುಕ್ತಿಯೇ ಇಲ್ಲ.ಆಗಾಗ್ಗೆ ಮುಗ್ಗಟ್ಟು ಮರುಕಳಿಸುತ್ತಲೇ ಇರುತ್ತದೆ.ಮಾರ್ಕ್ಸ್ ಬಂಡವಾಳಶಾಹಿ ವ್ಯವಸ್ಥೆಯ ಏರುಪೇರುಗಳ,ಬಿಕ್ಕಟ್ಟುಗಳ ಮುನ್ಸೂಚನೆ ನೀಡಿದ್ದ.ಹಾಗಾಗಿ ಬಂಡವಾಳಶಾಹಿ ವ್ಯವಸ್ಥೆಯಲ್ಲಿ ಬಿಕ್ಕಟ್ಟು ತಲೆದೋರಿದಾಗೆಲ್ಲಾ ಮಾರ್ಕ್ಸ್‌ವಾದದ ನೆನೆಪಾಗುತ್ತದೆ,ವಿವಾದಕ್ಕೊಳಪಡುತ್ತದೆ.

ಲೇಖಕರ ಬಗ್ಗೆ
 [ಡಾ.ಜಿ. ರಾಮಕೃಷ್ಣ ಕನ್ನಡದ ಭೌತವಾದೀ ಸಂತ. ಮಾರ್ಕ್ಸ್‍ವಾದದಲ್ಲಿ ತುಂಬ ದೊಡ್ಡ ಹೆಸರು ಅವರದು. ಹೊಸತು ಪತ್ರಿಕೆಯ ಸಂಪಾದಕರಾಗಿಯೂ ಕೆಲಸ ಮಾಡಿದ್ದಾರೆ. ಅವರಿಗೆ ೨೦೧೪ರ ಡಾ.ಎಲ್. ಬಸವರಾಜು ಪ್ರಶಸ್ತಿ ನೀಡಲಾಗಿದೆ., ]

ಉಲ್ಲೇಖ
 
ಕನ್ನಡ ಪುಸ್ತಕಗಳು
ಜ್ಞಾನ ವಿಜ್ಞಾನ ಕೋಶ (ಪುಸ್ತಕ)

"ಜ್ಞಾನ ವಿಜ್ಞಾನ ಕೋಶ" ೪ ಸಂಪುಟದಲ್ಲಿ ವಿಜ್ಞಾನದ ಬಗೆ ಕುರಿತು ಸಮಗ್ರ ಮಾಹಿತಿ ನೀಡುವ ವಿಶ್ವಕೋಶ. ಇದರ ಪ್ರಧಾನ ಸಂಪಾದಕರು ಪ್ರೊ|| ಎಂ. ಎ. ಸೇತುರಾವ್ ಹಾಗೂ ಶ್ರೀ ಕೆ. ಎಲ್. ಗೋಪಾಲಕೃಷ್ಣ ರಾವ್. 

ನಾಲ್ಕು ಸಂಪುಟಗಳ ಈ ಜ್ಞಾನ ವಿಜ್ಞಾನ ಕೋಶದಲ್ಲಿ ಭೌತ, ರಾಸಾಯನ, ಗಣಿತ, ಖಗೋಳ, ಭೂವಿಜ್ಞಾನ, ಅಂತರಿಕ್ಷ ವಿಜ್ಞಾನ, ತಂತ್ರಜ್ಞಾನ, ಕೃಷಿ, ವೈದ್ಯ ವಿಜ್ಞಾನ, ಪರಿಸರ, ವಾತಾವರಣ, ಇತ್ಯಾದಿ ಸುಮಾರು ಬೇರೆ ಬೇರೆ ಜ್ಞಾನ ಶಾಖೆಗಳಿಗೆ ಸಂಬಂಧಿದಂತೆ ಆಯಾ ವಿಷಯಕ್ಕೆ ಸಂಬಂಧಿಸಿದಂತೆ ಸಾವಿರಕ್ಕೂ  ಹೆಚ್ಚು ಲೇಖನಗಳಿವೆ. ಜೊತೆಗೆ ವಿವಿಧ ಕ್ಷೇತ್ರಗಳಲ್ಲಿ ಸಾಧನೆ ಮಾಡಿರುವ ವಿಜ್ಞಾನಿಗಳ ಕಿರು ಪರಿಚಯವೂ ಸರಳ ಶೈಲಿಯಲ್ಲಿ ಈ ಪುಸ್ತಕದಲ್ಲಿ ವಿವರಿಸಿದೆ. ಸಾವಿರಕ್ಕೂ ಹೆಚ್ಚು ವರ್ಣರಂಜಿತ ರೇಖಾಚಿತ್ರ ಹಾಗೂ ಛಾಯಾಚಿತ್ರಗಳು ಈ ಪುಸ್ತಕದಲ್ಲಿ ಇದೆ.

ಶಾಲಾ ವಿದ್ಯಾರ್ಥಿಗಳು, ವಿಜ್ಞಾನದಲ್ಲಿ ಆಸಕ್ತಿ ಇರುವ ಓದುಗರಿಗೆ ಈ ಪುಸ್ತಕದ ಉಪಯೋಗ ಪಡೆಯ ಬಹುದು.

ಬಾಹ್ಯ ಸಂಪರ್ಕ
http://www.navakarnatakaonline.com/navakarnataka-jnana-vijnana-kosha

ಕನ್ನಡ ಪುಸ್ತಕಗಳು
ವಿಜ್ಞಾನ ಸಾಹಿತ್ಯ
ಅನವಲ್

ಅನವಲ್  ಬಾದಾಮಿ ತಾಲೂಕಾ, ಬಾಗಲಕೋಟೆ ಜಿಲ್ಲಾ ನಲ್ಲಿ ಇರೋದು ಒಂದು ಗ್ರಾಮ.

ಹೊರಗಿನ ಸಂಪರ್ಕ
 http://Bagalkot.nic.in/

ಉಲ್ಲೇಖಗಳು 

ಬಾಗಲಕೋಟ ಜಿಲ್ಲೆ
ಕನ್ನಡ ಮತ್ತು ಸಂಸ್ಕೃತಿ ಇಲಾಖೆ ನೀಡುವ ಪ್ರಶಸ್ತಿಗಳು



ಕರ್ನಾಟಕ ಸರ್ಕಾರದ ಕನ್ನಡ ಮತ್ತು ಸಂಸ್ಕೃತಿ ಇಲಾಖೆ ನೀಡುವ ಪ್ರಶಸ್ತಿಗಳು 
 ನಿಜಗುಣ ಪುರಂದರ ಪ್ರಶಸ್ತಿ --ರೂ.3 ಲಕ್ಷ
 ಡಾ. ಗುಬ್ಬಿ ವೀರಣ್ಣ ಪ್ರಶಸ್ತಿ --ರೂ.3 ಲಕ್ಷ
 ವರ್ಣಶಿಲ್ಪಿ ವೆಂಕಟಪ್ಪ ಪ್ರಶಸ್ತಿ --ರೂ.3 ಲಕ್ಷ
 ಜಾನಪದ ಶ್ರೀ ಪ್ರಶಸ್ತಿ--ರೂ.3 ಲಕ್ಷ
 ಶಾಂತಲಾ ನಾಟ್ಯ ಪ್ರಶಸ್ತಿ--ರೂ.3 ಲಕ್ಷ
 ಜಕಣಾಚಾರಿ ಪ್ರಶಸ್ತಿ--ರೂ.3 ಲಕ್ಷ
 ಸಂತ ಶಿಶುನಾಳ ಶರೀಫ್ ಪ್ರಶಸ್ತಿ--ರೂ.3 ಲಕ್ಷ
 ಕುಮಾರವ್ಯಾಸ  ಪ್ರಶಸ್ತಿ --ರೂ.5  ಲಕ್ಷ
 ಪಂಪ  ಪ್ರಶಸ್ತಿ --ರೂ.3 ಲಕ್ಷ
 ದಾನ ಚಿಂತಾಮಣಿ ಅತ್ತಿಮಬ್ಬೆ ಪ್ರಶಸ್ತಿ--ರೂ.3 ಲಕ್ಷ
 ಕ್ರಾಂತಿವೀರ ಸಂಗೊಳ್ಳಿ ರಾಯಣ್ಣ ಪ್ರಶಸ್ತಿ--ರೂ.3 ಲಕ್ಷ
 ಬಿ. ವಿ. ಕಾರಂತ ಪ್ರಶಸ್ತಿ--ರೂ.3 ಲಕ್ಷ
 ಟಿ. ಚೌಡಯ್ಯ ಪ್ರಶಸ್ತಿ--ರೂ.3 ಲಕ್ಷ
 ಬಸವ ಪುರಸ್ಕಾರ ರಾಷ್ರೀಯ ಪ್ರಶಸ್ತಿ ಪ್ರಶಸ್ತಿ --ರೂ.10 ಲಕ್ಷ
 ಕರ್ನಾಟಕ ರತ್ನ --೫೦ ಗ್ರಾಂ ಚಿನ್ನದ ಪದಕ
 ರಾಜ್ಯ ಸಂಗೀತ ವಿದ್ವಾನ್ ಗೌರವ ಪ್ರಶಸ್ತಿ - ಮಾಸಿಕ ಗೌರವ ಧನ ರೂ.೨೦೦೦/-.

ಪ್ರಶಸ್ತಿ ಪ್ರದಾನ 
2009 ರ ಪ್ರಶಸ್ತಿ: ಹೊಸಹಳ್ಳಿಯ ಶ್ರೀ ಕೇಶವಮೂರ್ತಿಯವರಿಗೆಕೊಟ್ಟಿದೆ.
2010 ರ ಪ್ರಶಸ್ತಿ:  ಮತ್ತೂರಿನ ರಘುಪತಿ ಶಾಸ್ತ್ರಿ
2011 ರ ಪ್ರಶಸ್ತಿ :ತಿಪಟೂರು ಎಚ್.ಕೆ. ರಾಮಸ್ವಾಮಿ
2012 ರ ಕುಮಾರವ್ಯಾಸ ಪ್ರಶಸ್ತಿಯನ್ನು ಹೊಸಹಳ್ಳಿ ಮತ್ತೂರು ಶ್ರೀ ಮಾರ್ಕಾಂಡೇಯ ಅವಧಾನಿ ವ್ಯಾಖ್ಯಾನಕಾರರು ಇವರಿಗೆ ಕೊಟ್ಟಿದೆ.ಪ್ರಶಸ್ತಿ ಫಲಕ,ಏಲಕ್ಕಿಹಾರ, ಮೈಸೂರು ಪೇಟ, ಕುಮಾವ್ಯಾಸನ ಪುತ್ಥಳಿ ಮತ್ತು ೩ ಲಕ್ಷ ರೂಪಾಯಿ ಇವು ಸನ್ಮಾನದ ಕೊಡಿಗೆ.((೨೩-೫-೨೦೧೪ ರಂದು ಕೊಡಲಾಗಿದೆ)
೨೦೧೨-(2012  )ರ ಪಂಪ ಪ್ರಶಸ್ತಿಯನ್ನು (೮-೬-೨೦೧೪/8-6-2014)ಶ್ರೀ ಕೈಯಾರ ಕಿಂಙಣ್ಣ ರೈ (ವಯಸ್ಸು 100 /೧೦೦ ವರ್ಷ)ಗೆ ಕೊಟ್ಟಿದೆ.
೨೦೧೧-೧೨ ರ ಪ್ರಶಸ್ತಿಗಳು(ದಿ.೨೩-೫-೨೦೧೪ ರವೀಂದ್ರ ಕಲಾಕ್ಷೇತ್ರ-ವರದಿ,ಗಮಕಸಂಪದ-ಜೂನ್ ೧೪/೨೦೧೪ ಸಂಪುಟ-೧೧,ಸಂಚಿಕೆ-೨)
 ೧.ಶ್ರೀಸಂಗಮೇಶ್ವರ ಗುರವ-1.	ನಿಜಗಣ ಪುರಂಧರ ಪ್ರಶಸ್ತಿ --ರೂ.3 ಲಕ್ಷ
 ೨.ಲಕ್ಷ್ಮಿಬಾಯಿಏಣಗಿ --2.	ಡಾ.ಗುಬಿ ವೀರಣ್ನ ಪ್ರಶಸ್ತಿ --ರೂ.3 ಲಕ್ಷ
 ೩.ಯು . ಭಾಸ್ಕರ ರಾವ್--3.	ವರ್ಣಶಿಲ್ಪಿ ವೆಂಟಪ್ಪ ಪ್ರಶಸ್ತಿ --ರೂ.3 ಲಕ್ಷ
 ೫.ಡಾ.ವಸುಂಧರಾ ದೊರೈರಾಜ್ --5.	ಶಾಂತಲಾ ನಾಟ್ಯ ಪ್ರಶಸ್ತಿ --ರೂ.3 ಲಕ್ಷ
 ೬.ಜೆ.ಬಿ . ಹಂಸಾನಂದಾಚಾರ್ಯ--6.	ಜಕಣಾಚಾರಿ ಪ್ರಶಸ್ತಿ --ರೂ.3 ಲಕ್ಷ
 ೭.ಡಾ. ಎ.ಸೋಮಸುಂದರಂ -ಸಂತ ಶಿಶುನಾಳ
 ೧೦.ಡಾಸುಮಿತ್ರಾಬಾಯಿ-10.	ದಾನ ಚಿಂತಾಮಣಿ ಅತ್ತಿಮಬ್ಬೆ ಪ್ರಶಸ್ತಿ --ರೂ.3 ಲಕ್ಷ
 ೧೩. ಪ್ರೊ..ಆರ್ ವಿಶ್ವೇಶ್ವರನ್,--13.	ಟಿ.ಚೌಡಯ್ಯ ಪ್ರಶಸ್ತಿ --ರೂ.3 ಲಕ್ಷ
--ಕುಂ.ವೀರಭದ್ರಪ್ಪ -- ಕುಂದಣಗಾರ ಪ್ರಶಸ್ತಿ

2016ನೇ ಸಾಲಿನ ಪ್ರಶಸ್ತಿಗಳು
2016ನೇ ಸಾಲಿನ ಪಂಪ ಪ್ರಶಸ್ತಿಗೆ ಹಿರಿಯ ಸಂಶೋಧಕ ಡಾ. ಹಂ.ಪ. ನಾಗರಾಜಯ್ಯ ಮತ್ತು 
ದಾನ ಚಿಂತಾಮಣಿ ಅತ್ತಿಮಬ್ಬೆ ಪ್ರಶಸ್ತಿಗೆ ಸಾಹಿತಿ ಶಾಂತಿ ನಾಯಕ ಅವರನ್ನು ಆಯ್ಕೆ ಮಾಡಲಾಗಿದೆ.

ಇತರೆ ಪ್ರಶಸ್ತಿಗಳಿಗೆ ಆಯ್ಕೆಯಾದವರ ವಿವರ:

 ಪ್ರೊ. ಕೆ.ಜಿ. ಕುಂದಣಗಾರ ಗಡಿನಾಡ ಸಾಹಿತ್ಯ ಪ್ರಶಸ್ತಿ : ಹಸನ್‌ ನಯೀಂ ಸುರಕೋಡ
 
 ಸಂಗೊಳ್ಳಿ ರಾಯಣ್ಣ ಪ್ರಶಸ್ತಿ : ಡಾ. ಚೆನ್ನಣ್ಣ ವಾಲೀಕಾರ
 
 ಸಂತ ಶಿಶುನಾಳ ಷರೀಫ ಪ್ರಶಸ್ತಿ : ವೈ.ಕೆ. ಮುದ್ದುಕೃಷ್ಣ
 
 ನಿಜಗುಣ ಪುರಂದರ ಪ್ರಶಸ್ತಿ : ಗಣಪತಿ ಭಟ್‌ ಹಾಸಣಗಿ
 
 ಕುಮಾರವ್ಯಾಸ ಪ್ರಶಸ್ತಿ : ಎನ್‌.ಆರ್‌. ಜ್ಞಾನಮೂರ್ತಿ

ಈ ಎಲ್ಲಾ ಪ್ರಶಸ್ತಿಗಳು ತಲಾ ರೂ.3 ಲಕ್ಷ ನಗದು ಪುರಸ್ಕಾರ, ಸ್ಮರಣಿಕೆ ಹಾಗೂ ಪ್ರಶಸ್ತಿ ಫಲಕವನ್ನು ಹೊಂದಿರುತ್ತವೆ. ಪ್ರಶಸ್ತಿ ಪ್ರದಾನ ದಿನಾಂಕವನ್ನು ಸದ್ಯದಲ್ಲೇ ಪ್ರಕಟಿಸಲಾಗುವುದು ಎಂದು ಕನ್ನಡ ಮತ್ತು ಸಂಸ್ಕೃತಿ ಖಾತೆ ಸಚಿವೆ ಉಮಾಶ್ರೀ ತಿಳಿಸಿದ್ದಾರೆ.

ಆಧಾರ 
ಕನ್ನಡ ಮತ್ತು ಸಂಸ್ಕೃತಿ ಇಲಾಖೆ ಕರ್ನಾಟಕ ಸರ್ಕಾರ (ವರದಿ ಪ್ರಜಾವಾಣಿ ೭-೬-೨೦೧೪)

ಉಲ್ಲೇಖ
 

ಕರ್ನಾಟಕದ ಸಾರ್ವಜನಿಕ ಪ್ರಶಸ್ತಿಗಳು ಮತ್ತು ಪುರಸ್ಕಾರಗಳು
ಕನ್ನಡ ಸಾಹಿತ್ಯ
ಕನ್ನಡ ಸಂಸ್ಕೃತಿ
ಚಕ್ರವರ್ತಿ ಚಂದ್ರಚೂಡ್

ಚಕ್ರವರ್ತಿ ಚಂದ್ರಚೂಡ್ ಕನ್ನಡದ ಸಾಹಿತ್ಯ ಹಾಗೂ ಸಾಂಸ್ಕೃತಿಕ ಕ್ಷೇತ್ರದಲ್ಲಿ ಸಕ್ರಿಯವಾಗಿ ತೊಡಗಿಸಿಕೊಂಡವರು. ಪ್ರಸ್ತುತ ಲಂಕೇಶ್ ಪತ್ರಿಕೆಯಲ್ಲಿ ಪತ್ರಕರ್ತರಾಗಿ ಹಾಗೂ ಸಿನೆಮಾರಂಗದ ವಿವಿಧ ಭಾಗಗಳಲ್ಲಿ ಸಕ್ರಿಯರಾಗಿದ್ದಾರೆ. ಮೂಲತಃ ಸಾಮಾಜಿಕ ಚಳವಳಿಗಳ ಹಿನ್ನೆಲೆಯಿಂದ ಬಂದ ಇವರು ಪ್ರಸ್ತುತ `ದರ್ವೇಶ್ ಚೌಕಿ: ಬೇರುಗಳ ಸರಪಳಿ' ಸಂಸ್ಥೆಯ ಮೂಲಕ ವಿವಿಧ ಚಟುವಟಿಕೆಗಳನ್ನು ನಡೆಸುತ್ತಿದ್ದಾರೆ. ಇವರು ಸಾಹಿತ್ಯ ಕ್ಷೇತ್ರದಲ್ಲಿ `ದಾದಾ' ಎಂದೇ ಪರಿಚಿತರು.

ಜೀವನ
ಚಕ್ರವರ್ತಿ ಚಂದ್ರಚೂಡ್ ಜನಿಸಿದ್ದು 1977ರ ಆಗಸ್ಟ್ 15ರಂದು. ಲಕ್ಷ್ಮೀಶ ಕವಿ  ಜೈಮಿನಿ ಭಾರತ ಬರೆದ ಸ್ಥಳವೆಂದು ಹೇಳಲಾಗುವ ಚಿಕ್ಕಮಗಳೂರಿನ ದ್ಯಾವನೂರಿನ ದೇಗುಲ ಮಂಟಪದಲ್ಲಿ ಜನನ. ಪ್ರಾಥಮಿಕ ಶಿಕ್ಷಣವನ್ನು ಹಾಸನ ಜಿಲ್ಲೆಯ ವಿವಿಧ ಭಾಗಗಳಲ್ಲಿ ಪೂರೈಸಿದ ಇವರು, ಮೈಸೂರಿನ ಜಯಚಾಮರಾಜೇಂದ್ರ ಇಂಜಿನಿಯರಿಂಗ್ ಕಾಲೇಜಿನಿಂದ ಬಿ.ಇ ಪದವಿಯನ್ನೂ, ಮೈಸೂರು ವಿಶ್ವವಿದ್ಯಾಲಯದಿಂದ ಮನಃಶ್ಶಾಸ್ತ್ರ ವಿಷಯದಲ್ಲಿ ಸ್ನಾತಕೋತ್ತರ ಪದವಿಯನ್ನೂ ಪಡೆದಿದ್ದಾರೆ. ವಿದ್ಯಾರ್ಥಿ ದೆಸೆಯಲ್ಲಿರುವಾಗಲೇ ಸಾಮಾಜಿಕ ಹೋರಾಟಗಳಲ್ಲಿ ತೊಡಗಿಕೊಂಡಿದ್ದ ಚಕ್ರವರ್ತಿ, DYFI, SFI ಸಂಘಟನೆಗಳಲ್ಲಿ ಸಕ್ರಿಯವಾಗಿ ತೊಡಗಿಕೊಂಡಿದ್ದವರು. ಕೆರೆ ನಿರ್ಮಾಣ, ಜಲ ಅಧ್ಯಯನ ಹಾಗೂ ಇನ್ನಿತರ ಸಾಮಾಜಿಕ ಚಟುವಟಿಕೆಗಳಲ್ಲಿ ತೊಡಗಿಕೊಂಡಿದ್ದು, ಇದೀಗ 'ದರ್ವೇಶ್ ಚೌಕಿ' ಸಂಘಟನೆಯ ಮೂಲಕ ಈ ಕಾರ್ಯಗಳನ್ನು ಮುಂದುವರೆಸಿದ್ದಾರೆ. ಹದಿನೈದು ವರ್ಷಗಳಿಂದ ನಾಡಿನ ವಿವಿಧ ಪತ್ರಿಕೆಗಳಲ್ಲಿ ಅಂಕಣಕಾರರಾಗಿ ಹಾಗೂ ಪತ್ರಕರ್ತರಾಗಿ ಕೆಲಸ ಮಾಡಿದ ಚಕ್ರವರ್ತಿಯವರು ಹಲವು ವರ್ಷಗಳಿಂದ ಲಂಕೇಶ್ ಪತ್ರಿಕೆಯಲ್ಲಿ ಕೆಲಸ ಮಾಡುತ್ತಿದ್ದಾರೆ.

ಚಳವಳಿ ಮತ್ತು ಸಾಹಿತ್ಯ
ಮೊದಲ ಪುಸ್ತಕ 'ಜಲ ಜನ ಕ್ರಾಂತಿ' ಬಿಡುಗಡೆಯಾಗಿದ್ದು 2002ರಲ್ಲಿ. ಅಣ್ಣಾ ಹಜಾರೆ ನೆಲೆಸಿದ್ದ ರಾಣೆಗಂಜ್ ಸಿದ್ದಿ ಮತ್ತು ರಾಜಿಂದರ್ ಸಿಂಗ್ರ ಭೀಕಮ್ಪುರ್ ಕಿಶೋರಿಗೆ ಭೇಟಿ ನೀಡಿ, ಅಲ್ಲಿಯ ಜಲ ಕ್ರಾಂತಿಯ ಅಧ್ಯಯನ ನಡೆಸಿ ರಚಿಸಿದ್ದ ಈ ಪುಸ್ತಕವನ್ನು ಹಾಸನ ಬಳಿಯ ಚನ್ನಪಟ್ಟಣದ ಖಾಲಿ ಕೆರೆಯಲ್ಲಿ ಬಿಡುಗಡೆ ಮಾಡಲಾಗಿತ್ತು. ರಾಜ್ಯಕ್ಕೆ ಮೊದಲ ಬಾರಿಗೆ ರಾಜಿಂದರ್ ಸಿಂಗ್ ಹಾಗೂ ಅಣ್ಣಾ ಹಜಾರೆಯವರನ್ನು ಅಧಿಕೃತವಾಗಿ ಪರಿಚಯಿಸಿದ್ದ ಈ ಪುಸ್ತಕವು ತನ್ನ ಆಶಯದಿಂದಾಗಿ ಜನ ಮೆಚ್ಚುಗೆಯನ್ನು, ಹಲವು ಸನ್ಮಾನಗಳನ್ನು ಪಡೆದಿತ್ತು. 
ಚಕ್ರವರ್ತಿ ಚಂದ್ರಚೂಡ್ರ ಅವರ ಎರಡನೆ ಕೃತಿ 'ಖಾಲಿ ಶಿಲುಬೆ (ಪಾಪಿಯೊಬ್ಬನ ಪ್ರೇಮ ಪದ್ಯಗಳು)' ಕವನ ಸಂಕಲನ 2014ರಲ್ಲಿ ಬಿಡುಗಡೆಗೊಂಡಿದ್ದು, ಅಲ್ಪಾವಧಿಯಲ್ಲೆ ಪುನರ್ಮುದ್ರಣಕ್ಕೆ ಸಜ್ಜಾದ ಕೃತಿಯೆಂಬ ಹೆಗ್ಗಳಿಕೆಗೆ ಪಾತ್ರವಾಗಿದೆ. ಸ್ಮಶಾನದಲ್ಲಿ ಬಿಡುಗಡೆಗೊಂಡ ಈ ಕೃತಿಯು ತನ್ನ ವಿಭಿನ್ನ ರಚನಾಶೈಲಿ ಹಾಗೂ ಅಪರೂಪ ಹಾಗೂ ಅಷ್ಟೇ ವಿಚಿತ್ರವಾದ ಬಿಡುಗಡೆ ಕಾರ್ಯಕ್ರಮಗಳಿಂದಾಗಿ ಸಾಕಷ್ಟು ಸುದ್ದಿಯಾಗಿತ್ತು. 
ಈವರೆಗಿನಂತೆ ಚಕ್ರವರ್ತಿಯವರ ಮತ್ತೆರಡು ಕವನ ಸಂಕಲನಗಳಾದ 'ಸಾವ ಕೊಲ್ಲುವವರಿಗೆ ಶಿಕ್ಷೆ ಇಲ್ಲ' ಮತ್ತು `ಮೈಲುತುತ್ತ' ಬಿಡುಗಡೆಗೆ ಸಿದ್ಧವಾಗಿದೆ.

ಸಿನೆಮಾ
ಕಳೆದ ಹತ್ತು ವರ್ಷಗಳಿಂದ ಸಿನೆಮಾರಂಗದಲ್ಲಿ ತೊಡಗಿಕೊಂಡಿರುವ ಚಕ್ರವರ್ತಿಯವರ ನಿರ್ದೇಶನದ ಮೊದಲ ಸಿನೆಮಾ 'ಜನ್ಮ' 2013ರಲ್ಲಿ ತೆರೆ ಕಂಡಿತ್ತು. ಆನೇಕಲ್ ಬಾಲ್ರಾಜ್ ನಿರ್ಮಿಸಿದ ಈ ಸಿನೆಮಾವು ಕಾವೇರಿ ಜಲ ವಿವಾದ, ಡಾ.ರಾಜ್ ಕುಮಾರ್ ಪ್ರಕರಣ ಹಾಗೂ ನಿಧನ ಸಂಗತಿಗಳನ್ನು ಆಧರಿಸಿದ ಕರ್ನಾಟಕ - ತಮಿಳುನಾಡು ಪ್ರದೇಶದ ನಾಯಕ - ನಾಯಕಿಯ ಪ್ರೇಮ ಕಥನವನ್ನು ಒಳಗೊಂಡಿತ್ತು. 'ಜನ್ಮ' ತನ್ನ ನಿರೂಪಣೆ ಹಾಗೂ ಕಥೆಯಿಂದಾಗಿ ವಿಮರ್ಶಕರ ಮೆಚ್ಚುಗೆ ಪಡೆದ ಸಿನೆಮಾ. ಸಿತಾರಾ, ತಲೈವಸಲ್ ವಿಜಿ, ಸಂತೋಷ್, ಅನುರಾಧಾ, ಬುಲೆಟ್ ಪ್ರಕಾಶ್ ಮೊದಲಾದವರು ಈ ಸಿನೆಮಾದಲ್ಲಿ ನಟಿಸಿದ್ದರು. 
ಪ್ರಸ್ತುತ ಚಕ್ರವರ್ತಿ ಚಂದ್ರಚೂಡ್ ಹಲವು ಸಿನೆಮಾಗಳಿಗೆ ಕಥೆ, ಚಿತ್ರ ಕಥೆ, ಸಂಭಾಷಣೆ ಹಾಗೂ ಹಾಡುಗಳ ಬರಹದಲ್ಲಿ ತೊಡಗಿಕೊಂಡಿದ್ದಾರೆ. ತಮಿಳು ಚಿತ್ರ ಕಥೆಯಲ್ಲೂ ಕೈಯಾಡಿಸಿದ ಅನುಭವ ಇರುವ ಚಕ್ರವರ್ತಿ ಕಾಲಿವುಡ್ನಲ್ಲೂ ಸಕ್ರಿಯವಾಗಿದ್ದಾರೆ. 
 ಸದ್ಯಕ್ಕೆ 'ರಾವಣಿ' ಚಲನಚಿತ್ರದಲ್ಲಿ ತೊಡಗಿಕೊಂಡಿರುವ ಚಕ್ರವರ್ತಿ ಚಂದ್ರಚೂಡ್, ಕಳಸಾಬಂಡೂರಿ ಯೋಜನೆ ಕುರಿತಂತೆ 'ಮಹಾಮರಣ' ಎನ್ನುವ ಸಾಕ್ಷ್ಯಚಿತ್ರವನ್ನು ನಿರ್ದೇಶಿಸಿದ್ದಾರೆ.

ಆಸಕ್ತಿಗಳು
ಬಹುಮುಖ ಬದುಕು, ಚಿಂತನೆ ಹಾಗೂ ಆಸಕ್ತಿಗಳ ಚಕ್ರವರ್ತಿ ಚಂದ್ರಚೂಡ್ ಗೀತ ರಚನೆಕಾರರೂ ಆಗಿದ್ದಾರೆ. ಸ್ವತಃ ಹಾಡುತ್ತಾರೆ ಕೂಡ. ಕಥೆ, ಕವಿತೆಗಳನ್ನು ಬರೆಯುತ್ತಾರೆ. ಸಿನೆಮಾ, ರಂಗಭೂಮಿ ಹಾಗೂ ಸಂಗೀತಾಸ್ವಾದನೆ ಇವರ ಮೆಚ್ಚಿನ ಹವ್ಯಾಸಗಳು.

References

ಲೇಖಕರು
ಕಲಿಕೆಯಲ್ಲಿ ಕಲೆ (ಪುಸ್ತಕ)

ಕಲಿಕೆಯಲ್ಲಿ ಕಲೆ ಜೀನ್ ಸಾಹಿ ಮತ್ತು ರೋಷನ್ ಸಾಹಿಯವರು ಬರೆದ ಪುಸ್ತಕ. ಕನ್ನಡಕ್ಕೆ ಅನುವಾದ : ದಿವ್ಯ ಜ್ಯೋತಿ.

ಕಲಿಕೆಯಲ್ಲಿ ಕಲೆ ಪುಸ್ತಕವು ಗಣಿತ, ಪರಿಸರ ವಿಜ್ಞಾನ ಮತ್ತು ಭಾಷೆಯನ್ನು ಬೋಧಿಸಲು ಪಠ್ಯದಲ್ಲಿರುವುದಕ್ಕಿಂತ ಹೆಚ್ಚಿನ ವಿಷಯ ಮತ್ತು ವಿನೂತನ ವಿಧಾನಗಳು ಸ್ಪಷ್ಟವಾಗಿ ಉದಾಹರಿಸುವ ಮತ್ತು ಪಠ್ಯಕ್ಕೆ ಹೊಸ ತಿರುವನ್ನು ಒದಗಿಸುವ ಸಂಪನ್ಮೂಲವಾಗಿದೆ. ವಿನ್ಯಾಸ ರಚನೆ, ಸ್ವಾಭಾವಿಕ ವಸ್ತುಗಳಂದ ಸಂಖ್ಯಾ ಚಟುವಟಿಕೆ, ಗೋಡೆಯ ಮೇಲಿನ ಸುದ್ದಿಪತ್ರಿಕೆ, ಸೃಜನಾತ್ಮಕ ಜೇಡಿಮಣ್ಣಿನ ಚಟುವಟಿಕೆಗಳನ್ನು ಕಡಿಮೆ ವೆಚ್ಚದಲ್ಲಿ ದೊರೆಯುವ ವಸ್ತುಗಳಂದ ಎಲ್ಲಾ ಶಾಲೆಗಳಲ್ಲೂ ಮಾಡಬಹುದಾಗಿದೆ.ಕಲೆಯಲ್ಲಿ ಶಿಕ್ಷಣವು (ಶಿಕ್ಷಣದ ಕಲೆ)ಮಕ್ಕಳ ಅರಿವನ್ನು ಹೆಚ್ಚಿಸಲು ಹಾಗೂ ಸಾಮಾಜಿಕ ಬೆಳವಣಿಗೆಗಯನ್ನು ವೃದ್ಧಿಸಲು ಶಕ್ತವಾಗುತ್ತದೆ ಮತ್ತು ಕಲಿಕೆಯನ್ನು ಸಂತೋಷಕರ, ವರ್ಣಾಮಯ ಹಾಗೂ ಸೃಜನಾತ್ಮಕವಾಗಿಸುತ್ತದೆ.

ಬಾಹ್ಯ ಸಂಪರ್ಕ
 ಜೇನ್ ಸಾಹಿ ಮತ್ತು ರೋಷನ್ ಸಾಹಿ ಯವರ ಪುಸ್ತಕಗಳು
 ನವಕರ್ನಾಟಕ ಪಬ್ಲಿಕೇಶನ್ಸ್ ಪ್ರೈವೇಟ್ ಲಿಮಿಟೆಡ್ ಅವರ ಪುಸ್ತಕಗಳು

ಕನ್ನಡ ಪುಸ್ತಕಗಳು
ನವಕರ್ನಾಟಕ ಕೈಪಿಡಿ ರಂಗಭೂಮಿ (ಪುಸ್ತಕ)

ಶ್ರೀ ಎನ್. ಎಸ್. ವೆಂಕಟರಾಮ್ ಯವರು ಬರೆದ "ನವಕರ್ನಾಟಕ ರಂಗಭೂಮಿ ಕೈಪಿಡಿ" ಪುಸ್ತಕ. ಇದು ರಂಗಭೂಮಿಯ ಪ್ರಾಯೋಗಿಕ ಮಾರ್ಗದರ್ಶಿ.

ರಂಗಭೂಮಿ ಒಂದು ಜೀವಂತ ಕಲೆ. ಸಮಕಾಲೀನ ಸ್ಥಿತಿಗತಿಗಳಿಗೆ ಭಾವನಾತ್ಮಕವಾಗಿ ಮತ್ತು ವಿಚಾರಾತ್ಮಕವಾಗಿ ಸ್ಪಂದಿಸುತ್ತ ಹೊಸ ಹೊಸ ಪ್ರಯೋಗಗಳಿಗೆ ಪ್ರೇರೇಪಿಸುತ್ತ ನಿರಂತರವಾಗಿ ಸಕ್ರಿಯವಾಗಿಸುತ್ತ ಹೋಗುವ ಮಾಧ್ಯಮ. ಇಲ್ಲಿ ಪ್ರಯೋಗವೇ ಪರಂಪರೆಯಾಗಿದೆ. ಬದುಕಿನ ಪ್ರತಿಯೊಂದು ದಿನವೂ ಇಲ್ಲಿ ಪ್ರಯೋಗಾಭ್ಯಾಸ.

ಇಲ್ಲಿ ಪ್ರತಿಪಾದಿಸಿದ ವಿಷಯಗಳು ಹತ್ತಾರು. ಅವುಗಳೆಲ್ಲದರ ಬಗ್ಗೆ ಕೂಲಂಕಷವಾಗಿ ಲೇಖಕರು ಚರ್ಚಿಸಿದ್ದಾರೆ. ಕ್ರಮವಾಗಿ ಪಾಶ್ಚಾತ್ಯ, ಭಾರತೀಯ ಮತ್ತು ಕನ್ನಡ ರಂಗಭೂಮಿಯ ಪ್ರಯೋಗ ಇತಿಹಾಸಗಳನ್ನು ವಿವರಿಸಿದ ಮೇಲೆ ನೇರವಾಗಿ ಪ್ರಯೋಗ ಪದ್ಧತಿಗಳಿಗೇ ಕೈ ಹಾಕಿದ್ದಾರೆ. ಆರು ಪಾಶ್ಚಾತ್ಯ ರಂಗಪದ್ಧತಿಗಳು, ಅಖಾಡ, ಸಂಪ್ರದಾಯಿಕ, ಏಕಕಾಲಿಕ, ಬಹುಘಟಕ, ನಾಟಕೀಯ ಮತ್ತು ಯಥಾರ್ಥ ರಂಗಪದ್ಧತಿಗಳನ್ನು ವಿಶದಪಡಿಸಿದ್ದಾರೆ. ಜತೆಯಲ್ಲಿ ವಾಸ್ತವೋತ್ತರ ರಂಗಶೈಲಿಗಳನ್ನು ವಿವರಿಸಿದ್ದಾರೆ. 

ಆಧುನಿಕ ರಂಗಭೂಮಿಯ ಸಂಧರ್ಭದಲ್ಲಿ ನಡೆಯುತ್ತಿರುವ ನೂರಾರು ವಾದಗಳ ಬಗ್ಗೆಯೂ, ಲೇಖಕರು ತಮ್ಮ ನಿಲುವನ್ನು ಈ ಮಾತುಗಳಲ್ಲಿ ಸ್ಪಷ್ಟಪಡಿಸಿಕೊಂಡಿದ್ದಾರೆ.

ಬಾಹ್ಯ ಸಂಪರ್ಕ
http://www.navakarnataka.com/navakarnataka-kaipidi-rangabhoomi

ಕನ್ನಡ ಪುಸ್ತಕಗಳು
ಈಸೋಪನ ಲೋಕನೀತಿ ಕಥೆಗಳು (ಪುಸ್ತಕ)

ಈಸೋಪನ ಲೋಕನೀತಿ ಕಥೆಗಳು ಆನಂದ ಅವರ ಸಂಗ್ರಹ - ರೂಪಾಂತರ ಪುಸ್ತಕ.
ಈ ನೀತಿಕಥೆಗಳಲ್ಲಿ ಮನುಷ್ಯ ಪಾತ್ರಗಳಿಗಿಂತ ಪ್ರಾಣಿ-ಪಕ್ಷಿಗಳ ಪಾತ್ರಗಳಿಗೆ ಹೆಚ್ಚು ಮಹತ್ವವನ್ನು ನೀಡಲಾಗಿದೆ. ಪ್ರಾಣಿ-ಪಕ್ಷಿ-ಮನುಷ್ಯ ಪಾತ್ರಗಳು ಪರಸ್ಪರ ಸಂಭಾಷಿಸುತ್ತವೆ. ಈ ಸಂಭಾಷಣೆಯು ಅಸಹಜವೂ, ಅಲೌಕಿಕವೂ, ಅಸಂಭವವೂ ಆಗಿದ್ದರೂ ಸಹ ಇದು ಜನಪದರ ನಿಸರ್ಗಪ್ರಿಯತೆಗೆ ಸಾಕ್ಷಿಯಾಗಿದೆ. ಹಾಗೆಯೇ ಮಾನವ-ಮಾನವೇತರ ಜೀವಸಂಕುಲದ ನಡುವೆ ಇರಲೇಬೇಕಾದ ಸಹಬಾಳ್ವೆಯ ಸಂಬಂಧವನ್ನು ಮನಗಾಣಿಸುತ್ತವೆ. ಸುಮಾರು ನೂರಿಪ್ಪತ್ತು ಕಥೆಗಳಿರುವ ಈ ಸಂಕಲನದಲ್ಲಿ ಕಥಾಹಂದರಕ್ಕೆ ಸಂಬಂಧಿಸಿದಂತೆ ಸುಮಾರು ನೂರಾಹತ್ತು ಚಿತ್ರಗಳನ್ನು ನೀಡಲಾಗಿದೆ. ಇದು ಓದುಗರು ಮತ್ತಷ್ಟು ಕುತೂಹಲಿಗಳಾಗಿ ಆಸಕ್ತಿಯನ್ನು ಹೆಚ್ಚಿಸಿಕೊಳ್ಳಲು ಸಹಾಯಕವಾಗಿದೆ. ಕಥಾವಿನ್ಯಾಸ, ನಿರೂಪಣೆಯ ಧಾಟಿ, ಪಾತ್ರಗಳ ಪೋಷಣೆ ಹಾಗೂ ಹೆಸರುಗಳು ಓದುಗರಲ್ಲಿ ಕುತೂಹಲ ಮತ್ತು ಆಸಕ್ತಿಯನ್ನುಂಟು ಮಾಡುತ್ತವೆ. ಗಾದೆ ಮತ್ತು ಒಗಟುಗಳ ವಿವರಣೆಯಂತಿರುವ ಈ ಕಥೆಗಳು ಲೌಕಿಕ ಜ್ಞಾನದ ಜೊತೆಗೆ ಸಾಮಾಜಿಕ ವಿವೇಕವನ್ನು ಬೆಳೆಸುತ್ತವೆ. ಆಧುನಿಕತೆಯ ಭರಾಟೆಯಲ್ಲಿ, ಯಂತ್ರ ನಾಗರಿಕತೆಗೆ ಮನಸೋತು, ಸದಾ ನಿರ್ಜೀವಿ ವಸ್ತುಗಳಂತೆ ಬದುಕುತ್ತಿರುವ ಹಾಗೂ ದಣಿಯುತ್ತಿರುವ, ಈ ಲೋಕದ ಪ್ರತಿಯೊಂದು ಜೀವಿಯನ್ನು ಭೋಗದ ವಸ್ತುವಂತೆ ಕಾಣುತ್ತಿರುವ ಈ ನಾಗರಿಕ ಸಮಾಜಕ್ಕೆ ನಿಸರ್ಗ ಹಾಗೂ ಸಾಮಾಜಿಕ ಜ್ಞಾನವನ್ನು ಈ ನೀತಿ ಕಥೆಗಳು ನೀಡುತ್ತವೆ.

ಬಾಹ್ಯ ಸಂಪರ್ಕ
 ಪುಸ್ತಕದ ಬಗ್ಗೆ 
 ಆನಂದ ಅವರ ಪುಸ್ತಕಗಳು
 ಕನ್ನಡ ಪುಸ್ತಕಗಳು
ಕನ್ನಡ ಪುಸ್ತಕಗಳು
ಶ್ರೀನಿವಾಸ ರಾಮಾನುಜನ್ (ಪುಸ್ತಕ)

ಶ್ರೀನಿವಾಸ ರಾಮಾನುಜನ್ ಜಿ.ಟಿ.ನಾರಾಯಣ ರಾವ್ಅವರು ಬರೆದ ಪುಸ್ತಕ. ಇದು ಜೀವನ ಮತ್ತು ಸಾಧನೆ ಬಗೆಗಿನ ಪುಸ್ತಕ.

ಶ್ರೀನಿವಾಸ ರಾಮಾನುಜನ್ ಭಾರತದ ಅತ್ಯುಜ್ವಲ ಗಣಿತ ಪ್ರತಿಭೆ. ಪವಾಡ ಪುರುಷ ಅಲ್ಲದ ಸೃಜನಶೀಲ ಸ್ವೋಪಜ್ಞ ವ್ಯಕ್ತಿತ್ವ. ಅನ್ವೇಷಣಾ ಕುತೂಹಲಿ. ಯುಗಕ್ಕೊಮ್ಮೆ ಎನ್ನುವಂತೆ ಆವಿರ್ಭವಿಸಿ, ಅಪರೂಪದ ವಿದ್ವತ್ತು ಹೊಂದಿ, ಜಗತ್ತನ್ನೇ ಬೆರಗುಗೊಳಿಸುವ ಸಂಶೋಧನೆ ನಡೆಸಿದ ಕರ್ಮಯೋಗಿ. ನಾವೆಲ್ಲ ಅಚ್ಚರಿಯಿಂದ ಹುಬ್ಬೇರಿಸಿ ನೋಡುವಂಥ ಏಕಮೇವಾದ್ವಿತೀಯ ವಿದ್ವನ್ಮಣಿ. ಇವರ ಬಗ್ಗೆ ಪುಸ್ತಕಗಳನ್ನು ಬರೆಯುವುದೇ ಒಂದು ಸೊಗಸು; ಓದುವುದು ಇನ್ನಷ್ಟು ಹುಮ್ಮಸ್ಸು. ಜಿ.ಟಿ.ನಾರಾಯಣ ರಾವ್ ಬರೆದಿದ್ದಾರೆ, ನಾವು ಓದಿ ಇವರ ಜೀವನ-ಸಾಧನೆಗಳನ್ನು ಪರಿಚಯಿಸಿಕೊಳ್ಳೋಣ.

ಬಾಹ್ಯ ಸಂಪರ್ಕ
 ಜಿ.ಟಿ.ನಾರಾಯಣ ರಾವ್ ಅವರ ವಿಕಿಪೀಡಿಯ
 ಜಿ.ಟಿ.ನಾರಾಯಣ ರಾವ್ ಅವರ ಪುಸ್ತಕಗಳು 
 ಶ್ರೀನಿವಾಸ ರಾಮಾನುಜನ್ ಅವರ ವಿಕಿಪೀಡಿಯ
 ಜಿ.ಟಿ.ನಾರಾಯಣ ರಾವ್ ಅವರ ಬ್ಲಾಗ್
 ನವಕರ್ನಾಟಕ ಪಬ್ಲಿಕೇಶನ್ಸ್ ಬ್ಲಾಗ್

ಕನ್ನಡ ಪುಸ್ತಕಗಳು
ದೇಶ-ವಿದೇಶಗಳ ಪರಿಚಯ (ಪುಸ್ತಕ)

ದೇಶ-ವಿದೇಶಗಳ ಪರಿಚಯ ಪುಸ್ತಕವನ್ನು  ಪಾಂಡುರಂಗ ಶಾಸ್ತ್ರೀ ಮತ್ತು ಸಿ ಆರ್ ಕೃಷ್ಣರಾವ್ ಪರಿಚಯಿಸಿದವರು 
ಇಂದು ನಮ್ಮ ಭೂಮಂಡಲದಲ್ಲಿ ನೂರಾರು ಸ್ವತಂತ್ರ ದೇಶಗಳು,ಹಲವು ಸಣ್ಣ ಪುಟ್ಟ ದ್ವೀಪಗಳೂ ಇವೆ.ಈ ಪುಸ್ತಕದಲ್ಲಿ ಅವೆಲ್ಲವನ್ನೂ ಪರಿಚಯಿಸಲಾಗಿದೆ.
ನಮ್ಮ ಈ ಭೂಮಂಡಲ ರೂಪುಗೊಂಡು ಕೋಟ್ಯಂತರ ವರ್ಷಗಳಾದ ಮೇಲೆ ಸಹಸ್ರ ಸಹಸ್ರ ಜೀವಿ ಜಂತುಗಳು ಉಗಮಿಸಿದ ನಂತರ ಮನುಷ್ಯ ಜೀವಿ ಕಾಣಿಸಿಕೊಂಡ.ಆದಿಮ ಮಾನವ ಇತರ ಎಲ್ಲ ಪ್ರಾಣಿವರ್ಗಗ‍ಳಂತೆಯೇ ಸಮಷ್ಟಿ ಜೀವಿ.ಬೇಟೆಯಾಡಿ ದೊರೆತದ್ದನ್ನು ತನ್ನ ಗುಂಪಿನವರೊಂದಿಗೆ ಹಂಚಿಕೊಂಡು ಮುಕ್ತವಾದ ಅಲೆಮಾರಿ ಜೀವನ ನೆಡೆಸುತಿದ್ದ.ಯಾವ ಬಗೆಯ ನಿರ್ಬಂಧವೂ ಇಲ್ಲದ ಸ್ವತಂತ್ರ ಜೀವಿಯಾಗಿದ್ದ.ಕ್ರಮೇಣ ಮುಂದುವರಿದು ಪಶುಸಂಗೋಪನೆಯಲ್ಲಿ,ಬೇಸಾಯದಲ್ಲಿ ತೊಡಗಿಕೊಂಡ.ಬೇಸಾಯ ಅಭಿವೃದ್ಧಿಗೊಂಡ ಹಾಗೆ ಒಂದೆಡೆ ನೆಲೆಯೂರಲಾರಂಭಿಸಿದ.ತಾನೂ ಬೆಳೆದದ್ದನ್ನು ತನಗೆ ಉಪಯೋಗಕ್ಕಿರಿಸಿಕೊಂಡು ಉಳಿದದ್ದನ್ನು ದಾಸ್ತಾನು ಮಾಡುವುದನ್ನು ಕಲಿತ.ಇದರೊಂದಿಗೆ ಸ್ವಂತಿಕೆ ಪ್ರಾರಂಭವಾಗಿ ಸಮಷ್ಟಿ ಜೀವನ ಶಿಥಿಲಗೊಂಡಿತು.ತಾನು ಬೇಸಾಯ ಮಾಡುತ್ತಿದ್ದ ಪ್ರದೇಶವನ್ನು ತನ್ನದಾಗಿಸಿಕೊಂಡ.ಇದು ಸ್ವಂತ ಆಸ್ತಿಗೆ ಮೂಲವಾಯಿತು.ತನಗೆ ಅವಶ್ಯಕವಾಗಿರುವುದಕ್ಕಿಂತ ಹೆಚ್ಚು ಭೂಮಿಯನ್ನು ಆಕ್ರಮಿಸಿಕೊಂಡು ಹೆಚ್ಚು ಆಹಾರ ಪದಾರ್ಥಗಳನ್ನು ಬೆಳೆದ.ಹೆಚ್ಚುವರಿ ಬೆಳೆಯನ್ನು ಬೇರೆ ವಸ್ತುಗಳಿಗೆ ವಿನಿಮಯ ಮಾಡಿಕೊಳ್ಳತೊಡಗಿದ.ಸ್ವಂತ ಆಸ್ತಿ ಮೇಲುಗೈ ಪಡೆದುಕೊಂಡ ಹಾಗೆ ಹಿಂದಿನ ಆದಿಮ ಸಮಾಜದ ಸಮಷ್ಟಿ ಜೀವನ ವ್ಯವಸ್ಥೆ ಅದೃಶ್ಯಗೊಂಡಿತು.
ಸ್ವಂತ ಆಸ್ತಿ ಜಮೀನು ಬಲಗೊಂಡ ಹಾಗೆಸೀಮಾರೇಖೆಗಳು ಬಂದುವಲ್ಲದೆ,ಅದರ ರಕ್ಷಣೆಗೆ ಬೇಕಾದ ಸಮಾಜ ವ್ಯವಸ್ಥೆಯೂ ಅಸ್ತಿತ್ವಕ್ಕೆ ಬಂದಿತು.ಹೆಚ್ಚು ಬಲಶಾಲಿಯಾದವನು ಹೆಚ್ಚು ಭೂಮಿಯನ್ನು ಆಕ್ರಮಿಸಿಕೊಂಡು ಶ್ರೀಮಂತನಾದ.ದುರ್ಬಲರ ಶೋಷಣೆಯಲ್ಲಿ ತೊಡಗಿದ.ಒಂದರ ಹಿಂದೆ ಒಂದು ಎಂಬಂತೆ ಭೂಮಾಲಿಕತ್ವ,ಗುಲಾಮಗಿರಿ,ಹಣ ವಿನಿಮಯ ಇವುಗಳೆಲ್ಲ ಸೃಷ್ಟಿಯಾದವು.ಉಳ್ಳವರು-ಇಲ್ಲದವರು ಎನ್ನುವ ನಾಗರಿಕತೆ ಬಂದು ಈ ವ್ಯವಸ್ಥೆ ಬಲಗೊಂಡು ಬೇರೂರಿದ ಹಾಗೆ ಶೋಷಕರು-ಶೋಷಿತರು ಎನಿಸಿಕೊಂಡ ವರ್ಗಗಳು ಅಸ್ತಿತ್ವಕ್ಕೆ ಬಂದವು.ಹೆಚ್ಚು ಶ್ರೀಮಂತನಾದವನು,ಬಲಶಾಲಿಯಾದವನು ಮುಂದೆ ನಾಯಕನಾದ,ರಾಜನಾದ.ಈ ಬಗೆಯಲ್ಲಿ ರಾಜ್ಯಗಳು,ಸಾಮ್ರಾಜ್ಯಗಳು ಹುಟ್ಟಿಕೊಂಡವು.ರಾಜ್ಯಗಳಿಗೆ ಗಡಿಗಳು ಬಂದವು.
ಸೌರವ್ಯೂಹದ ಪ್ರಮುಖ ಗ್ರಹಗಳ ಪೈಕಿ ಭೂಮಿಯೂ ಒಂದು,ವಿಜ್ಞಾನಿಗಳ ಪ್ರಕಾರ ಅದು ರೂಪುಗೊಂಡಿದ್ದು ಸುಮಾರು ೪೬೦೦ ಮಿಲಿಯ ವರ್ಷಗಳ ಹಿಂದೆ.ಜೀವಿಗಳು ಮತ್ತು ಸಸ್ಯಗಳು ರೂಪುಗೊಂಡಿದ್ದು ೪೦೦ ಮಿಲಿಯ ವರ್ಷಗಳ ಹಿಂದೆ.ಇಂದು ನಮ್ಮ ಭೂಮಂಡಲ ೫೦೦೦ ಮಿಲಿಯ ಮನುಷ್ಯ ಜೀವಿಗಳಿಗೆ,ಲಕ್ಷೋಪಲಕ್ಷ ಇತರ ಜೀವಿಗಳಿಗೆ,ವೈವಿಧ್ಯಪೂರ್ಣ ಗಿಡಮರಗಳಿಗೆ ಆಸರೆ.ಯಾವ ಎಲ್ಲೆ ಗಡಿಗಳ,ಆಸ್ತಿಪಾಸ್ತಿಗಳ ಗೋಜೂ ಇಲ್ಲದೆ ದೊರೆತ ಆಹಾರವನ್ನು ತನ್ನ ಪರಿವಾರದೊಂದಿಗೆ ಹಂಚಿಕೊಂಡು ಮನುಷ್ಯ ಸಮಷ್ಟಿ ಜೀವನ ನಡೆಸುತ್ತಿದ್ದ ಕಾಲವೊಂದಿತ್ತು.ನೂರಾರು ಸಹಸ್ರವರ್ಷಗಳ ಇತಿಹಾಸದ ಕಾಲಗತಿಯಲ್ಲಿ ಮಾನವ ಸಮುದಾಯ ಅನೇಕ ಸ್ಥಿತ್ಯಂತರಗಳನ್ನು ಕಂಡಿದೆ.ರಾಜ ಪ್ರಭುತ್ವಗಳು,ಪಾಳೇಯ ಪಟ್ಟುಗಳು,ವಸಾಹಾತುಗಳು ಎಲ್ಲವೂ ಕಾಲಗರ್ಭದಲ್ಲಿ ಅಡಗಿಹೋಗಿ ಇಂದು ಸ್ವತಂತ್ರ ರಾಷ್ಟ್ರಗಳು ಉದಯಿಸಿವೆ.ಹಲವಾರು ಯುದ್ಧಗಳು,ಮಹಾಯುದ್ಧಗಳು,ಪ್ರಕೃತಿ ವಿಕೋಪಗಳು ಎಲ್ಲವನ್ನೂ ನುಂಗಿಕೊಂಡು ಜನಜೀವನ ನಿರಂತರವಾಗಿ ಸಾಗಿದೆ.ಇಂದು ನಮ್ಮ ಭೂಮಂಡಲದಲ್ಲಿ ನೂರಾರು ಸ್ವತಂತ್ರ ದೇಶಗಳು,ಹಲವು ಸಣ್ಣ ಪುಟ್ಟ ದ್ವೀಪಗಳು ಇವೆ. ಈ ಪುಸ್ತಕದಲ್ಲಿ ಅವೆಲ್ಲವನ್ನೂ ಪರಿಚಯಿಸಲಾಗಿದೆ.ಇದು ಭೂಗೋಳವೂ ಹೌದು,ಚರಿತ್ರೆಯೂ ಹೌದು.ಕನ್ನಡದಲ್ಲಿ ಮೊದಲ ಬಾರಿಗೆ ಪ್ರಪಂಚದ ಎಲ್ಲ ದೇಶಗಳ,ಖಂಡಗಳ ಮತ್ತು ಸಾಗರಗಳ ಕಿರುಪರಿಚಯ ಹಾಗೂ ವರ್ಣದಲ್ಲಿ ರಾಷ್ಟ್ರಧ್ವಜಗಳನ್ನೂ ಇದರಲ್ಲಿ ಕೊಡಲಾಗಿದೆ.ಪ್ರತಿಯೊಂದು ದೇಶದ ಭೂಪಟ,ಭೌಗೋಳಿಕ ನೆಲೆ,ಅಗತ್ಯವಾದ ಅಂಕಿ ಅಂಶಗಳು,ಇತಿಹಾಸ,ಅಲ್ಲದೆ ಇತರ ಉಪಯುಕ್ತ ಮಾಹಿತಿಗಳು ಈ ಪುಸ್ತಕದಲ್ಲಿವೆ.

ಬಾಹ್ಯ ಸಂಪರ್ಕ
ದೇಶ-ವಿದೇಶಗಳ ಪರಿಚಯ ಪುಸ್ತಕದ ಬಗ್ಗೆ ಒಂದು ಬ್ಲಾಗ್
ದೇಶ-ವಿದೇಶಗಳ ಪರಿಚಯ ಪುಸ್ತಕದ ಬಗ್ಗೆ ಒಂದು ಬ್ಲಾಗ್
ದೇಶ-ವಿದೇಶಗಳ ಪರಿಚಯ ಪುಸ್ತಕದ ಬಗ್ಗೆ ಒಂದು ಬ್ಲಾಗ್

ಕನ್ನಡ ಪುಸ್ತಕಗಳು
ನೊಬೆಲ್ ಪುರಸ್ಕೃತರು (ಪುಸ್ತಕ)

ಶ್ರೀ ಸಿ. ಆರ್. ಕೃಷ್ಣರಾವ್ ಬರೆದ "ನೊಬೆಲ್ ಪುರಸ್ಕೃತರು" ಬಗೆ ಕುರಿತು ಸಮಗ್ರ ಮಾಹಿತಿ ನೀಡುವ ಕೋಶ. (1901 ರಿಂದ 2010 ವರೆಗೆ)

ಪ್ರಪಂಚದ ಅತ್ಯಂತ ಪ್ರತಿಷ್ಠಿತ ಪ್ರಶಸ್ತಿಗಳಲ್ಲಿ ಒಂದು ನೊಬೆಲ್ ಪ್ರಶಸ್ತಿ. ಪ್ರಪಂಚದ ವಿವಿಧ ಕ್ಷೇತ್ರಗಳಲ್ಲಿ ಅಪೂರ್ವ ಸಾಧನೆ ಮಾಡಿದ ವ್ಯಕ್ತಿಗಳಿಗೆ ನೀಡಲಾಗುವ ಅಂತರರಾಷ್ಟ್ರೀಯ ಪ್ರಶಸ್ತಿ. ಸಂಶೋಧಕರು, ಸಾಹಿತಿಗಳು, ಸಾಧಕರು ತಮ್ಮ ಜೀವಿತ ಕಾಲದಲ್ಲಿ  ಪಡೆಯಲು ಬಯಸುವ ಗೌರವಾನ್ವಿತ ಉನ್ನತ ಪುರಸ್ಕಾರ.

ಸ್ವೀಡನ್ ನಲ್ಲಿ ಹುಟ್ಟಿದ ಅಲ್‌ಫ್ರೆಡ್ ನೊಬೆಲ್ (೧೮೩೮ - ೧೮೯೬) ಶ್ರೀಮಂತ ಕುಟುಂಬದಿಂದ ಬಂದವರು. ತಂದೆ ರಾಸಾಯನಿಕ ವಿಜ್ಞಾನಿ. ಅವರ ಪ್ರಯೋಗಶಾಲೆಯೇ ಅಲ್‌ಫ್ರೆಡ್ ಗೆ ರಸಾಯನ ವಿಜ್ಞಾನದಲ್ಲಿ ಅಸಕ್ತಿ ಬೆಳೆಯಲು ಸ್ಫೂರ್ತಿ.

ಇವರ ಹೆಸರಿನಲ್ಲಿ ಸ್ಥಾಪಿತವಾಗಿರುವ ದತ್ತಿನಿಧಿಯಿಂದ ಈ ಪುರಸ್ಕಾರವನ್ನು ನೀಡಲಾಗುತ್ತಿದೆ, ಸ್ವೀಡನ್ನಿನ ಸರಕಾರ ಸ್ಥಾಪಿಸಿರುವ ಸಮಿತಿ ಪ್ರತಿವರ್ಷ ಸಾಮಾನ್ಯವಾಗಿ ಅಕ್ಟೋಬರ್ ತಿಂಗಳಲ್ಲಿ ಪ್ರಶಸ್ತಿಗಳನ್ನು ಪ್ರಕಟಿಸುತ್ತದೆ ಮತ್ತು ಡಿಸೆಂಬರ್ ನಲ್ಲಿ ಪ್ರಶಸ್ತಿ ಪ್ರದಾನ ಮಾಡುತ್ತೆದೆ.

ಕನ್ನಡದಲ್ಲಿ ನೊಬೆಲ್ ಪುರಸ್ಕೃತರ ಕುರಿತು ಪರಿಚಯಿಸು ಗ್ರಂಥ ಇದು. ೧೯೦೧ ರಿಂದ ೨೦೧೦ರವರೆಗೆ ಭೌತ ವಿಜ್ಞಾನ, ರಾಸಾಯನ ವಿಜ್ಞಾನ, ವೈದ್ಯ ವಿಜ್ಞಾನ, ಸಾಹಿತ್ಯ, ಶಾಂತಿ, ಅರ್ಥಶಾಸ್ತ್ರ ಕ್ಷೇತ್ರಗಳಲ್ಲಿ ಸಾಧನೆ ಮಾಡಿರುವ ಮಹನೀಯರ ಜೀವನ ಮತ್ತು ಸಾಧನೆಗಳನ್ನು ಸಂಕ್ಷಿಪ್ತವಾಗಿ ಭಾವಚಿತ್ರದೊಂಡಿಗೆ ಪರಿಚಯ ಮಾಡಿಕೊಡುವ ಒಂದು ಮಾಹಿತಿ ಕೋಶ.

ಶಾಲಾ ವಿದ್ಯಾರ್ಥಿಗಳು ಈ ಪುಸ್ತಕ ಉಪಯೋಗ ಪಡೆಯ ಬಹುದು.

ಬಾಹ್ಯ ಸಂಪರ್ಕ

 http://www.navakarnataka.com/navakarnataka-jnana-vijnana-kosha

ನೊಬೆಲ್ ಪುಸ್ಕೃತರ ಬಗ್ಗೆ ಹೆಚ್ಚಿನ ಮಾಹಿತಿಗಾಗಿ ವೆಬ್‌ಸೈಟ್‌ಗಳು

 https://www.nobelprize.org
 http://www.britannica.com/nobelprize 
 http://www.nobelprizes.com/nobel
 https://en.wikipedia.org/wiki/Nobel_prize
 https://www.bioscience.org/urllists/nobel.htm 

ಪುಸ್ತಕಗಳು
ಸ್ಮೃತಿ ಇರಾನಿ

ಸ್ಮೃತಿ ಜ಼ುಬಿನ್ ಇರಾನಿ (ಹಿಂದೆ ಸ್ಮೃತಿ ಮಲ್ಹೋತ್ರ) ಭಾರತೀಯ ಸರ್ಕಾರದ ಜವಳಿ ಸಚಿವರು. ಇವರು ಮಾಜಿ-ರೂಪಸದರ್ಶಿ, ನಟಿ ಹಾಗು ನಿರ್ಮಾಪಕಿ. ಭಾರತೀಯ ಜನತಾ ಪಕ್ಷದ ರಾಜ್ಯ ಸಭೆಯ ಸದಸ್ಯರಾಗಿ ಈಗ ನರೇಂದ್ರ ಮೋದಿಯವರ ಸಂಪುಟದಲ್ಲಿ ಸಚಿವೆಯಾಗಿದ್ದಾರೆ.

ಬಾಲ್ಯ ಮತ್ತು ಶಿಕ್ಷಣ
ಸ್ಮೃತಿ ಇರಾನಿ ಅವರ ತಾಯಿ ಶಿಬಾನಿ ಮತ್ತು ತಂದೆ ಅಜಯ್ ಕುಮಾರ್ ಮಲ್ಹೋತ್ರಾ. ಅವರು ಮೂವರು ಸಹೋದರಿಯರಲ್ಲಿ ಹಿರಿಯರಾಗಿದ್ದಾರೆ. ಅವರು ನವದೆಹಲಿಯ ಹೋಲಿ ಚೈಲ್ಡ್ ಆಕ್ಸಿಲಿಯಮ್ ಶಾಲೆಯಲ್ಲಿ ೧೨ನೇ ತರಗತಿ ಪೂರೈಸಿದರು. ನಂತರ ಅವರು ದೆಹಲಿ ವಿಶ್ವವಿದ್ಯಾಲಯದ ಸ್ಕೂಲ್ ಆಫ್ ಓಪನ್ ಅಲ್ಲಿ ಕಲಿಕೆಗೆ ಸೇರಿಕೊಂಡರು.

ರೂಪದರ್ಶಿ ಹಾಗೂ ನಟನೆ
ಸ್ಮೃತಿ ಇರಾನಿ ಸೌಂದರ್ಯ ಸ್ಪರ್ಧೆ ಮಿಸ್ ಇಂಡಿಯಾ ೧೯೯೮ರಲ್ಲಿ ಭಾಗವಹಿಸಿದ್ದರು. ೧೯೯೮ರಲ್ಲಿ "ಸಾವನ್ ಮೇ ಲಗ್ ಗಯಿ ಆಗ್" ಆಲ್ಬಂನಲ್ಲಿ ನಟಿಸಿದರು. ೨೦೦೦ನೆ ಇಸವಿಯಲ್ಲಿ, ಆತಿಶ್ ಮತ್ತು ಹಮ್ ಹೈ ಕಲ್ ಆಜ್ ಔರ್ ಕಲ್ ಅವರೊಂದಿಗೆ ಸ್ಟಾರ್ ಪ್ಲಸ್ನಲ್ಲಿ ಪ್ರಸಾರವಾಗುತ್ತಿದ್ದ ಟಿವಿ ಸರಣಿಯಲ್ಲಿ ನಟಿಸಿದ್ದರು. ನಾಲ್ಕು ಭಾರತೀಯ ಟೆಲಿ ಪ್ರಶಸ್ತಿಗಳನ್ನು ಮತ್ತು ಅತ್ಯುತ್ತಮ ನಟಿಗಾಗಿ ಸತತ ಐದು ಬಾರಿ ಭಾರತೀಯ ಟೆಲಿವಿಷನ್ ಅಕಾಡೆಮಿ ಪ್ರಶಸ್ತಿಯನ್ನು ಪಡೆದಿದ್ದಾರೆ. ೨೦೧೨ರಲ್ಲಿ ಅವರು ಬಂಗಾಳಿ ಚಲನಚಿತ್ರ ಅಮೃತಾದಲ್ಲಿ ಕೆಲಸ ಮಾಡಿದರು.೨೦೦೧ ರಲ್ಲಿ, ಅವರು ಝೀ ಟಿವಿಯ ರಾಮಾಯಣದಲ್ಲಿ ಮಹಾಕಾವ್ಯದ ಪಾತ್ರವಾದ ಸೀತಾ ಪಾತ್ರವನ್ನೂ ನಿರ್ವಹಿಸಿದರು. ೨೦೦೬ರಲ್ಲಿ ಇರಾನಿ ಅವರು ಬಾಲಾಜಿ ಟೆಲಿಫಿಲ್ಮ್ಸ್ನ ಮುಖಪುಟದಲ್ಲಿ ತೆರೆ ಕಂಡ ಥೋಡಿ ಸಿ ಸಿ ಜಮೀನ್ ತೋಡ ಸ ಆಸ್ಮಾನ್ ಚಿತ್ರದ ಸಹ ನಿರ್ಮಾಪಕರಾಗಿದ್ದರು.

ರಾಜಕೀಯ
ಸ್ಮೃತಿ ಇರಾನಿ ೨೦೦೩ರಲ್ಲಿ ಭಾರತೀಯ ಜನತಾ ಪಾರ್ಟಿಯನ್ನು ಸೇರಿದರು. ಅವರು ೨೦೦೪ರಲ್ಲಿ ಮಹಾರಾಷ್ಟ್ರ ಯೂತ್ ವಿಂಗ್ನ ಉಪಾಧ್ಯಕ್ಷರಾಗಿದ್ದರು.ಜುಲೈ ೨೦೧೬ರ ಕ್ಯಾಬಿನೆಟ್ ಪುನರ್ರಚನೆಯಲ್ಲಿ ಮಾನವ ಸಂಪನ್ಮೂಲ ಅಭಿವೃದ್ಧಿ ಸಚಿವಾಲಯದ ಬದಲಾಗಿ ಟೆಕ್ಸ್ಟೈಲ್ಸ್ ಸಚಿವಾಲಯಕ್ಕೆ ಅವರಿಗೆ ಅಧಿಕಾರ ನೀಡಲಾಯಿತು. ಮಾಜಿ ಸಚಿವ ಎಂ.ವೆಂಕಯ್ಯ ನಾಯ್ಡು ಅವರು ಉಪಾಧ್ಯಕ್ಷ ಚುನಾವಣೆಯಲ್ಲಿ ಪಾಲ್ಗೊಳ್ಳಲು ಸಚಿವಾಲಯದಿಂದ ರಾಜಿನಾಮೆ ನೀಡಿದಾಗ ಜುಲೈ ೨೦೧೭ರಲ್ಲಿ ಮಾಹಿತಿ ಮತ್ತು ಪ್ರಸಾರ ಸಚಿವಾಲಯದ ಹೆಚ್ಚುವರಿ ಅಧಿಕಾರವನ್ನು ಅವರಿಗೆ ನೀಡಲಾಯಿತು.
೨೦೧೦ರ ಆರಂಭದಲ್ಲಿ  ಬಿಜೆಪಿಯ ರಾಷ್ಟ್ರೀಯ ಕಾರ್ಯದರ್ಶಿಯಾಗಿ ಇರಾನಿ ನೇಮಕಗೊಂಡರು ಮತ್ತು ಜೂನ್ ೨೪ರಂದು ಅವರನ್ನು ಬಿಜೆಪಿ ಮಹಿಳಾ ವಿಭಾಗದ ಬಿಜೆಪಿ ಮಹಿಳಾ ಮೋರ್ಚಾದ ಅಖಿಲ ಭಾರತ ಅಧ್ಯಕ್ಷೆಯಾಗಿ ನೇಮಿಸಲಾಯಿತು. 
ಉತ್ತರ ಪ್ರದೇಶದ ಅಮೇಥಿ ಕ್ಷೇತ್ರದಲ್ಲಿ ರಾಹುಲ್ ಗಾಂಧಿಯವರ ವಿರುದ್ಧ ೨೦೧೪ರ ಸಾರ್ವತ್ರಿಕ ಚುನಾವಣೆಯಲ್ಲಿ ಇರಾನಿ ಸ್ಪರ್ಧಿಸಿದ್ದಾರೆ. ೨೬ ಮೇ ೨೦೧೪ ರಂದು ಪ್ರಧಾನ ಮಂತ್ರಿ ನರೇಂದ್ರ ಮೋದಿ ಅವರ ಸಚಿವ ಸಂಪುಟದಲ್ಲಿ ಮಾನವ ಸಂಪನ್ಮೂಲ ಅಭಿವೃದ್ಧಿ ಸಚಿವರಾಗಿ ನೇಮಕಗೊಂಡರು.

ಟಿವಿ ಪ್ರದರ್ಶನಗಳು

ಸಿನಿಮಾಗಳು

ರಂಗಭೂಮಿ ಯೋಜನೆಗಳು

ಪ್ರಶಸ್ತಿಗಳು

ಉಲ್ಲೇಖಗಳು

ರಾಜಕಾರಣಿಗಳು
ಡಿಜಿಟಲ್ ಕ್ಯಾಮೆರಾ ಮೋಡಿ - ಕ್ಲಿಕ್ ಮಾಡಿ ನೋಡಿ (ಪುಸ್ತಕ)

ಡಿಜಿಟಲ್ ಕ್ಯಾಮೆರಾ ಮೋಡಿ - ಕ್ಲಿಕ್ ಮಾಡಿ ನೋಡಿ  ಟಿ ಜಿ ಶ್ರೀನಿಧಿಯವರು ಬರೆದ ಪುಸ್ತಕ. ಇದು ಫೋಟೋಗ್ರಾಫಿ ಬಗೆಗಿನ ಪುಸ್ತಕ.

ಈ ಪುಸ್ತಕ ಫೋಟೋ ತೆಗೆಯುವ ಹವ್ಯಾಸ ಉಳ್ಳವರಿಗಾಗಿ ಮಾಹಿತಿ ನೀಡುವ ಕೈಪಿಡಿಯಂತಿದೆ. ಫೋಟೋ ತೆಗೆಯಬೇಕಾದಲ್ಲಿ ಫೋಟೋಗ್ರಾಫಿ ಕಲಿಯಬೇಕಾದ ಕಾಲ ಹಿಂದೆ ಸರಿದು ನವನವೀನ ತಂತ್ರಜ್ಞಾನದ ಅಭಿವೃದ್ಧಿಯಾಗಿ ಕ್ಯಾಮೆರಾ ಇದ್ದಲ್ಲಿ ಯಾರೂ ಫೋಟೋ ತೆಗೆಯಬಹುದಾದ ಸಂದರ್ಭ ಸೃಷ್ಟಿಯಾಗಿದೆ. ಕ್ಯಾಮೆರಾಗಳ ವಿಧ, ಲೆನ್ಸ್ ಉಪಯೋಗ, ಪಾಯಿಂಟ್ ಅಂಡ್ ಶೂಟ್ ಝೂಮ್ ಬಳಕೆ ಮುಂತಾಗಿ ವಿವರವಾಗಿ ತಿಳಿಸುವ ಕೃತಿಯಿದು. ಫೋಟೋ ತೆಗೆಯುವಲ್ಲಿ ಅನುಸರಿಸಬೇಕಾದ ಮುಂಜಾಗ್ರತಾ ಕ್ರಮಗಳನ್ನು ತಿಳಿಸುತ್ತ ಡಿಜಿಟಲ್ ಕ್ಯಾಮೆರಾದ ವೈಶಿಷ್ಟ್ಯವನ್ನು ಎತ್ತಿಹಿಡಿಯಲಾಗಿದೆ. ಇನ್ನಿತರ ಕ್ಯಾಮೆರಾ ಬಳಕೆ ಬಗ್ಗೆ ಮಾಹಿತಿಯಿದ್ದು ಇಂದಿನ ದಿನಗಳಲ್ಲಿ ಹೆಚ್ಚು ಉಪಯೋಗಕ್ಕೆ ಬರುವ ಪುಸ್ತಕವಿದು.

ಟಿ ಜಿ ಶ್ರೀನಿಧಿ ಅವರ ಪುಸ್ತಕಗಳು 
 ಹಾರುವ ಕನಸನು ಕಂಡವರು, ೨೦೦೩

 ಅಂತರಿಕ್ಷದ ಅದ್ಭುತಗಳು, ೨೦೦೫

 ಆಫೀಸ್ ೨೦೦೩, ೨೦೦೮

 ವೆಬ್ ವಿಹಾರ, ೨೦೦೮

 ಅವಕಾಶ ಅಪಾರ, ೨೦೦೮

ತಿನ್ನಲಾಗದ ಬಿಸ್ಕತ್ತು ನುಂಗಲಾಗದ ಟ್ಯಾಬ್ಲೆಟ್ಟು, ೨೦೧೧

ಫ್ಲಾಪಿಯಿಂದ ಫೇಸ್‌ಬುಕ್‌ವರೆಗೆ, ೨೦೧೨

ಕಂಪ್ಯೂಟರ್ ಪ್ರಪಂಚ, ೨೦೧೩

ಕಂಪ್ಯೂಟರ್ ಕನ್ನಡ ಕೆ. ಪಿ. ರಾವ್, ೨೦೧೩

 ಡಿಜಿಟಲ್ ಕ್ಯಾಮೆರಾ ಮೋಡಿ - ಕ್ಲಿಕ್ ಮಾಡಿ ನೋಡಿ (ಪುಸ್ತಕ)

ಬಾಹ್ಯ ಸಂಪರ್ಕ 
 ಟಿ ಜಿ ಶ್ರೀನಿಧಿಯವರ ವಿಕಿಪೀಡಿಯ
 ಟಿ ಜಿ ಶ್ರೀನಿಧಿಯವರ ಪುಸ್ತಕಗಳು
 kannada gizbot
 ಟಿ ಜಿ ಶ್ರೀನಿಧಿಯವರ ಬ್ಲಾಗ್

ಕನ್ನಡ ಪುಸ್ತಕಗಳು
ವರ್ಣ ಮಾಯಾಜಾಲ (ಪುಸ್ತಕ)

ವರ್ಣ ಮಾಯಾಜಾಲ  ಎನ್ ಎಸ್ ಲೀಲಾ ಅವರು ಬರೆದ ಪುಸ್ತಕ.

ಬೆಳಕಿನ ಹಲವು ಅಂಶಗಳನ್ನು ವಿವರಿಸುವ ಈ ಪುಸ್ತಕ ವರ್ಣ ಜಗತ್ತಿಗೊಂದು ಕೈಪಿಡಿಯಂತಿದೆ. ಜೀವಿ-ಅಜೀವಿಗಳನ್ನೂ ಅವುಗಳಿಂದಾಗಿ ರೂಪು ತಳೆದಂತಿರುವ ವ್ಯೋಮವೂ ನಮ್ಮ ಮನಸ್ಸಿನಲ್ಲಿ ಜಗತ್ತಿನ ಚಿತ್ರಣವೊಂದನ್ನು ನೇಯುತ್ತವೆ. ನಾವು ನೋಡುವ ಯಾವುದೇ ವಸ್ತು ತನ್ನ ಆಕಾರ, ಗಾತ್ರ ಮತ್ತು ಬಣ್ಣಗಳಿಂದ ನಮಗೆ ಕಾಣಿಸುತ್ತದೆ. ಬಣ್ಣವಿಲ್ಲದ ವಸ್ತುವೊಂದನ್ನು ಕಲ್ಪಿಸಿ ಕೊಳ್ಳುವುದು ಕಷ್ಟ. ಲೇಖಕಿಯವರಾದ ಡಾ|| ಎನ್. ಎಸ್. ಲೀಲಾ ಅವರು ತನ್ನ ಈ ಕೃತಿಯಲ್ಲಿ ಬಣ್ಣದ ಗುಣಗಳನ್ನು ನಮ್ಮ ಜೀವನದ ಎಲ್ಲ ಮಗ್ಗುಲುಗಳಲ್ಲಿ ಅದು ಹರಡಿರುವುದನ್ನು ಸೂಕ್ಷ್ಮವಾಗಿ ವಿವರಿಸಿದ್ದಾರೆ. ಬೆಳಕಿಲ್ಲದೆ ಬಣ್ಣವಿಲ್ಲ. ಜಗತ್ತಿಗೆ ಬೆಳಕು ಕೊಡುವ ಸೂರ್ಯನ ಕುರಿತಾದ ಸುಂದರ ಉಲ್ಲೇಖಗಳಿಂದ ಕೃತಿಯು ಪ್ರಾರಂಭವಾಗುತ್ತದೆ. ದೃಷ್ಟಿ ಪ್ರಕ್ರಿಯೆ, ಅದರಲ್ಲಿ ಕಣ್ಣಿನ ಪಾತ್ರ, ದೃಷ್ಟಿ ಸೂಚನೆಯಲ್ಲಿ ಮಿದುಳಿನ ಕೆಲಸ ಹಾಗೂ ಈ ಎಲ್ಲ ವಿದ್ಯಮಾನಗಳ ಬಗ್ಗೆ ನಡೆದ ಮಹತ್ವದ ಸಂಶೋಧನೆಗಳನ್ನು ಲೇಖಕಿಯವರು ವಿಶ್ಲೇಷಿಸುತ್ತಾರೆ. ಬಣ್ಣದ ಗ್ರಹಿಕೆಯನ್ನು ಪ್ರಭಾವಿಸುವ ಹಲವು ಅಂಶಗಳಿವೆ. ವಸ್ತುವಿನದ್ದೇ ಆದ ಸಂಯೋಜನೆ, ಅದರ ಮೇಲೆ ಬೀಳುವ ಬೆಳಕು, ವಸ್ತುವಿನ ಹಿನ್ನೆಲೆ ಹಾಗೂ ವೀಕ್ಷಕನ ನೆಲೆ-ಸ್ಥಾನಗಳೆಲ್ಲ ಇಂಥ ಗ್ರಹಿಕೆಯನ್ನು ರೂಪಿಸುತ್ತವೆ. ಸಾಗರ , ಆಕಾಶ, ಮರ, ಎಲೆ, ಹೂ, ಧ್ರುವ ಪ್ರಭೆ, ಪಾತರಗಿತ್ತಿ, ರಕ್ತ ಹಾಗೂ ಇನ್ನಿತರ ಅನೇಕ ವಸ್ತುಗಳ ಉದಾಹರಣೆಗಳೊಂದಿಗೆ ಇದು ಸ್ಪಷ್ಟವಾಗುತ್ತದೆ. ಅಷ್ಟೇ ಅಲ್ಲ, ನಮ್ಮ ದೈನಂದಿನ ಚಟುವಟಿಕೆಗಳಲ್ಲೂ ಬಣ್ಣಗಳು ಪಾತ್ರ ವಹಿಸುತ್ತವೆ. ಅಲಂಕರಣ, ಹಬ್ಬ-ಹರಿದಿನಗಳಲ್ಲಿ ಇದು ಎದ್ದು ಕಾಣಿಸುತ್ತದೆ. ಹವಾಮಾನ ಬದಲಾವಣೆಯಿಂದ ಹವಳದ ದಿಬ್ಬಗಳಂಥ ಪ್ರಾಕೃತಿಕ ವಸ್ತುಗಳು ಅನುಭವಿಸುವ ಬಣ್ಣಗೇಡು ಮತ್ತು ಆರೋಗ್ಯ - ಅನಾರೋಗ್ಯಗಳ ತಪಾಸಣೆಯಲ್ಲಿ ಸೂಚಕವಾಗುವ ಬಣ್ಣ ಬದಲಾವಣೆ - ಇವೆಲ್ಲವನ್ನೂ ಬರಹವು ಒಳಗೊಂಡಿದೆ. ಈ ಕೃತಿಯು ವರ್ಣಚಿತ್ರಗಳೊಂದಿಗೆ ಬಣ್ಣಗಳ ಸಮಗ್ರ ಚಿತ್ರಣವನ್ನು ಮೈಗೂಡಿಸಿಕೊಂಡಂತಿದೆ.

ಎನ್ ಎಸ್ ಲೀಲಾ ಅವರು ಪುಸ್ತಕಗಳು 
 ನೀರು 
 ಜೈವಿಕ ತಂತ್ರಜ್ಞಾನ 
 ಜೀವ ಜಗತ್ತಿನ ಕೌತುಕಗಳು - ಚಲನೆ
 ಜೀವ ಜಗತ್ತಿನ ಕೌತುಕಗಳು - ಲಾಲನೆ ಪಾಲನೆ
 ಜೀವ ಜಗತ್ತಿನ ಕೌತುಕಗಳು - ಪ್ರೀತಿ ಪ್ರಣಯ
 ಜೀವ ಜಗತ್ತಿನ ಕೌತುಕಗಳು - ನಿದ್ರೆ ವಿಶ್ರಾಂತಿ
 ಜೀವ ಜಗತ್ತಿನ ಕೌತುಕಗಳು - ಹುಟ್ಟು ಸಾವು
 ಜೀವಿ ವೈವಿಧ್ಯ ಮತ್ತು ವಿಕಾಸ

ಬಾಹ್ಯ ಸಂಪರ್ಕ
 "ಹಸೂಡೀ ವೆಂಕಟಶಾಸ್ತೀ ವಿಜ್ಞಾನ ಸಾಹಿತ್ಯ ಪ್ರಶಸ್ತಿ 2011" 
 ಡಾ|| ಎನ್ ಎಸ್ ಲೀಲಾ ಅವರ ಪುಸ್ತಕಗಳು

ಕನ್ನಡ ಪುಸ್ತಕಗಳು
ಮನೆಯಂಗಳದಲ್ಲಿ ಔಷಧಿವನ (ಪುಸ್ತಕ)

ಡಾ|| ಎಂ. ವಸುಂಧರ ಹಾಗೂ ಡಾ|| ವಸುಂಧರಾ ಭೂಪತಿ ಅವರು ಬರೆದ "ಮನೆಯಂಗಳದಲ್ಲಿ ಔಷಧಿವನ" ಔಷಧಿ ಸಸ್ಯಗಳ ಬಗೆ ಕುರಿತು ಮಾಹಿತಿ ನೀಡುವ ಪುಸ್ತಕ.

ನಿಮ್ಮ ಮನೆಯಂಗಳದಲ್ಲಿ  ಸ್ವಲ್ಪ ಜಾಗ ಖಾಲಿ ಉಳಿದಿದ್ದಲ್ಲಿ ಅದನ್ನು ಉಪಯುಕ್ತವಾಗಿ ಹೇಗೆ ಬಳಸಿಕೊಳ್ಳಬಹುದು ಹಾಗೂ ಆ ಸ್ಥಳದಲ್ಲಿ ಕೆಲವು ಔಷಧಿ ಅಥವಾ ಸೊಪ್ಪಿನ ಗಿಡಗಳನ್ನು ಬೆಳೆಸುವ ಮೂಲಕ ಅವುಗಳ ಪ್ರಯೋಜನ ಹೇಗೆ ಪಡೆದುಕೊಳ್ಳಬಹುದು ಎಂಬುದನ್ನು ತಿಳಿಸಿ ಕೊಡುವ ಪುಸ್ತಕ ಇದು.

ಅಮೃತಬಳ್ಳಿಯಿಂದ ಹಿಪ್ಪಲಿವರೆಗಿನ ಇಂತಹ ಮೂವತ್ತಾರು ಸಸ್ಯಗಳ ಕುರಿತು ಸಂಕ್ಷಿಪ್ತವಾಗಿ ವಿವರಿಸಲಾಗಿದೆ. ಪ್ರತಿಯೊಂದು ಸಸ್ಯವನ್ನು ಯಾವ ವೈಜ್ಞಾನಿಕ ಹೆಸರಿನಿಂದ ಗುರುತಿಸಲಾಗುತ್ತದೆ, ಅದರ ಹಿನ್ನಲೆ, ಅಭಿವೃದ್ಧಿ ಹೇಗೆ, ಹಾಗೂ ಯಾವ ರೀತಿ ಬೇಸಾಯ ಮಾಡಬೇಕು ಎಂದು ಇದರಲ್ಲಿ ವಿವರಿಸಲಾಗಿದೆ.

ಅದೇ ಗಿಡದಲ್ಲಿರುವ ರಾಸಾಯನಿಕ ಘಟಕಗಳು ಯಾವುವು, ಅದರಲ್ಲಿರುವ ಔಷಧಿಯ ಗುಣಗಳು ಯಾವುವು, ಅದನ್ನು ಯಾವ ಜಾಡ್ಯಗಳಿಗೆ ಬಳಸಬಹುದು, ಅಡುಗೆಯಲ್ಲಿ ಯಾವ ರಿತಿ ಬಳಕೆಯಾಗುತ್ತದೆ, ಅದನ್ನು ಯಾವ ಭಾಷೆಯಲ್ಲಿ ಯಾವ ಹೆಸರಿನಿಂದ ಕರೆಯಲಾಗುತ್ತದೆ ಎಮಬುದನ್ನು ಬರೆಯಲಾಗಿದೆ.

ಬಾಹ್ಯ ಸಂಪರ್ಕ

http://www.navakarnataka.com/bookslist.php 

ಕನ್ನಡ ಪುಸ್ತಕಗಳು
ನಿಮ್ಮ ಮಾನಸಿಕ ಆರೋಗ್ಯವನ್ನು ಹೆಚ್ಚಿಸಿಕೊಳ್ಳಿ (ಪುಸ್ತಕ)

ನಿಮ್ಮ ಮಾನಸಿಕ ಆರೋಗ್ಯವನ್ನು ಹೆಚ್ಚಿಸಿಕೊಳ್ಳಿ  ಡಾ. ಸಿ. ಆರ್. ಚಂದ್ರಶೇಖರ್ ಅವರು ಬರೆದ ಪುಸ್ತಕ. ಇದು ಮನೋವೈದ್ಯಕೀಯ ಬಗೆಗಿನ ಪುಸ್ತಕ.

ದೃಢವಾದ ಮನಸ್ಸು ಎಂದರೇನು, ಅದನ್ನು ಪಡೆಯುವುದು ಹೇಗೆ? ಆಲೋಚನಾಶಕ್ತಿ, ಕಲಿಯುವ ಸಾಮರ್ಥ್ಯ, ಜ್ಞಾಪಕ ಶಕ್ತಿಯನ್ನು ವೃದ್ಧಿಸಿಕೊಳ್ಳುವುದು ಸಾಧ್ಯವೇ ? ಮನಸ್ಸನ್ನು ಮುತ್ತಿ ಕಾಡುವ ಅಂಜಿಕೆ, ಖಿನ್ನತೆ, ಕೀಳರಿಮೆಗಳನ್ನು ನಿವಾರಿಸಿಕೊಳ್ಳುವುದು ಹೇಗೆ ? ಮುಪ್ಪಿನಲ್ಲೂ ಮನಸ್ಸಿನ ನೆಮ್ಮದಿಯನ್ನು ಕಾಪಾಡಿಕೊಳ್ಳುವುದು ಹೇಗೆ? ಉತ್ತಮ ಪರಿಸರ, ಧಾರ್ಮಿಕ ಆಚರಣೆಗಳು, ಸಾಂಸ್ಕೃತಿಕ ಚಟುವಟಿಕೆಗಳು, ಪ್ರಾಣಾಯಾಮ, ಯೋಗ, ಸೃಜನಶೀಲ ಚಟುವಟಿಕೆಗಳು ನಮ್ಮ ಮಾನಸಿಕ ಆರೋಗ್ಯವನ್ನು ಹೆಚ್ಚಿಸಬಲ್ಲವೇ?ಇಂತಹ ಅನೇಕ ಪ್ರಶ್ನೆಗಳಿಗೆ ಸೂಕ್ತ ಉತ್ತರಗಳು ಈ ಪುಸ್ತಕದಲ್ಲಿವೆ.

ಬಾಹ್ಯ ಸಂಪರ್ಕ 
 ಡಾ|| ಸಿ.ಆರ್ ಚಂದ್ರಶೇಖರ್ ಅವರ ಪುಸ್ತಕಗಳು
 ಡಾ|| ಸಿ.ಆರ್ ಚಂದ್ರಶೇಖರ್ ಅವರ ಲೇಖನಗಳು 
 ಡಾ|| ಸಿ.ಆರ್ ಚಂದ್ರಶೇಖರ್ ಅವರ ಬಗ್ಗೆ 
 ಡಾ: ಸಿ.ಆರ್. ಚಂದ್ರಶೇಖರ್ ರವರ ಉಚಿತ ಸೇವೆ

ಕನ್ನಡ ಪುಸ್ತಕಗಳು
ಇಸ್ಲಾಂ - ಕೆಲವು ತಪ್ಪು ಗ್ರಹಿಕೆಗಳು (ಪುಸ್ತಕ)

ಇಸ್ಲಾಂ - ಕೆಲವು ತಪ್ಪು ಗ್ರಹಿಕೆಗಳು ಡಾ. ಅಸ್ಗರ್ ಅಲಿ ಎಂಜಿನಿಯರ್ ಅವರು ಇಂಗ್ಲಿಷ್ ನಲ್ಲಿ ಬರೆದ ಪುಸ್ತಕ, ಹಸನ್ ನಯೀಂ ಸುರಕೋಡ ಅವರು ಕನ್ನಡಕ್ಕೆ ಅನುವಾದಿಸಿದ್ದಾರೆ.
ಡಾ|| ಅಸ್ಗರ್ ಅಲಿ ಎಂಜಿನಿಯರ್ ಅವರ ಮೌಲಿಕ ಲೇಖನಗಳು ಇಸ್ಲಾಂ ತಪ್ಪು ತಿಳಿವಳಿಕೆಹಾಗೂ ಕೆಲವೊಂದು ಸಂದೇಹಗಳನ್ನು ನಿವಾರಿಸುವಲ್ಲಿ ಯಶಸ್ವಿಯಾಗಿವೆ. ಪ್ರವಾದಿಗಳ ಕಾಲದಲ್ಲಿನ ಇಸ್ಲಾಮಿನ ಮೂಲ ಸಂದೇಶ ಶಾಂತಿ, ಕರುಣೆ, ನ್ಯಾಯ ಮತ್ತು ಸತ್ಯಸಂಧತೆ. ಇವು ಶ್ರೇಷ್ಠ, ಶಾಶ್ವತ ಮೌಲ್ಯಗಳೆಂದು ಕುರ್‌ಆನ್‌ನಲ್ಲಿ ಉಲ್ಲೇಖವಿದೆ. ಕುರ್‌ಆನ್‌ನ ಸಂದೇಶ ಆಕ್ರಮಣ ಅಲ್ಲವೇ ಅಲ್ಲ ; ಕೇವಲ ಆತ್ಮರಕ್ಷಣೆಯ ಸಂದರ್ಭದಲ್ಲಿ ಮಾತ್ರ ಹೋರಾಡಲು ಅನುಮತಿ ಇದೆ.
 
ಜಿಹಾದ್ ಅಥವಾ 'ಧರ್ಮಯುದ್ಧ' ಪದ ಇತ್ತೀಚೆಗಿನ ದಿನಗಳಲ್ಲಿ ದುರ್ಬಳಕೆಯಾಗುತ್ತಿರುವ ಬಗ್ಗೆ ಕಾಳಜಿ ಇಲ್ಲಿದೆ. ಆತ್ಮಶುದ್ಧಿ ಮತ್ತು ಆಂತರ್ಯದ ಶುದ್ಧೀಕರಣಕ್ಕೆ ಮೂಲವಾಗುವ ಸಂದೇಶದ ಜಿಹಾದ್ ಇಂದು ಭಯೋತ್ಪಾದನೆಯ ಸಮರ್ಥಕರ ಘೋಷಣೆಯಾಗಿ, ಇಸ್ಲಾಂ ವಿರೋಧಿಸುವ ಅಮಾಯಕರ, ನಿರಪರಾಧಿಗಳ ಹತ್ಯೆಯ ಅಸ್ತ್ರವಾಗಿರುವುದು ಅಪಾಯಕಾರಿ ಬೆಳವಣಿಗೆಯಾಗಿದೆ ಎಂದು ಅಸ್ಗರ್ ಅಲಿಯವರು ವ್ಯಥಿತವಾಗಿ ಹೇಳುತ್ತಾರೆ. 'ಅಧಿಕಾರಕ್ಕಾಗಿ ನಡೆದ ಯುದ್ಧಗಳನ್ನು ಜಿಹಾದ್ ಎಂದು ಆಗಾಗ ಕರೆಯಲಾಗಿದ್ದು ದುರದೃಷ್ಟಕರ' ಎನ್ನುತ್ತಾರೆ. ಭಯೋತ್ಪಾದಕರು ಬಳಸುವ ಪದ ಜಿಹಾದ್ ಬದಲಿಗೆ "ಫಸಾದ್" (ಕುತಂತ್ರ)ವಾಗಿರಬೇಕಾಗಿತ್ತು ಎಂದು ಟೀಕಿಸುತ್ತಾರೆ. "ಈಗ ಇಸ್ಲಾಮಿ ಮೌಲ್ಯಗಳ ಕುರಿತು ಸೂಕ್ತ ಶಿಕ್ಷಣ ಪಡೆದ ಯುವಕರೇ ಕರುಣೆ ಹಾಗೂ ಮನುಷ್ಯ ಜೀವದ ಘನತೆಯನ್ನು ಎತ್ತಿ ಹಿಡಿಯುವುದು ಮತ್ತು ಇಸ್ಲಾಮಿನ ಹೆಸರಿನಲ್ಲಿ ರಾಕ್ಷಸೀ ಕೃತ್ಯಗಳನ್ನು ತಡೆಯುವುದನ್ನು ತಮ್ಮ ಕರ್ತವ್ಯವೆಂದು ಭಾವಿಸಬೇಕು. ಅದುವೇ ನಿಜವಾದ ಜಿಹಾದ್ ಆದೀತು" ಎನ್ನುತ್ತಾರೆ. ಕುರಾನ್ ಮುಸ್ಲಿಮೇತರರ ಮೇಲೆ ಹಲ್ಲೆ ಮಾಡಲು ಪ್ರಚೋದಿಸುತ್ತದೆ ಎನ್ನುವ ಇಸ್ಲಾಮ್ ವಿರೋಧಿಗಳ ವಾದವನ್ನು ಸತ್ಯವಿರೋಧಿಯಾದದ್ದು ಎನ್ನುವುದಕ್ಕೆ ಸಾಕಷ್ಟು ಸಂದೇಶಗಳನ್ನು ಸಾದರ ಪಡಿಸುತ್ತಾರೆ. ಪ್ರವಾದಿಯವರ ಬದುಕಿನಲ್ಲಿ ಸಹನೆ, ಶಾಂತಿ, ನ್ಯಾಯ, ಸಮಾನತೆ, ಮಹಿಳೆಯರ, ದುರ್ಬಲರ ಬಗ್ಗೆ ಸಹಾನುಭೂತಿ, ಅಹಿಂಸೆಯ ಪ್ರತಿಪಾದನೆಯನ್ನು ಘಟನೆಗಳ ಮೂಲಕ ಹೇಳುತ್ತಾರೆ. 
ಡಾ. ಅಸ್ಗರ ಅಲಿ ಎಂಜಿನಿಯರ್ ಏಷಿಯನ್ ಮುಸ್ಲಿಂ ಆಕ್ಷನ್ ನೆಟ್ ವರ್ಕ ಸಂಘಟನೆಯ ಅಧ್ಯಕ್ಷರು. ಮುಸ್ಲಿಂ ಸಮುದಾಯದಲ್ಲಿನ ಗ್ರಹಿಕೆಗಳನ್ನು ತಾತ್ವಿಕ ವಿಮರ್ಶಾನೆಲೆಯಲ್ಲಿ ಬರೆಯಬಲ್ಲ ಲೇಖಕರಲ್ಲೊಬ್ಬರು. ಈ ಲೇಖನಗಳನ್ನು ಅನುವಾದಿಸಿರುವವರು ಹಸನ್ ನಯೀಂ ಸುರಕೋಡ.

ನೋಡಿ-ಹೆಚ್ಚಿನ ಓದಿಗೆ
ತಲಾಖ್‌ ಎಂಬ ತೂಗುಗತ್ತಿ ಮತ್ತು ಪೂರ್ವಾಗ್ರಹ;ಸಾರಾ ಅಬೂಬಕರ್;27 Oct,2016

ಬಾಹ್ಯ ಸಂಪರ್ಕ
 ಅಸ್ಗರ್ ಅಲಿ ಎಂಜಿನಿಯರ್ ಅವರ ಬಗ್ಗೆ vijaya karnataka
 ಇಸ್ಲಾಂ - ಕೆಲವು ತಪ್ಪು ಗ್ರಹಿಕೆಗಳು ಪುಸ್ತಕ ಬಿಡುಗಡೆ, vijaya karnataka
 ಅಸ್ಗರ್ ಅಲಿ ಎಂಜಿನಿಯರ್ ಅವರ ಪುಸ್ತಕಗಳು
 ಹಸನ್ ನಯೀಂ ಸುರಕೋಡ ಅವರ ಪುಸ್ತಕ
ಕನ್ನಡ ಪುಸ್ತಕಗಳು
ಜಂಬಗಿ ಎ

ಜಂಬಗಿ ಎ ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ವಿಜಯಪುರ ತಾಲ್ಲೂಕಿನಲ್ಲಿದೆ.

ಭೌಗೋಳಿಕ

ಗ್ರಾಮವು ಭೌಗೋಳಿಕವಾಗಿ 16* 32' 10"x  ಉತ್ತರ ಅಕ್ಷಾಂಶ ಮತ್ತು 75* 31' 19" ಪೂರ್ವ ರೇಖಾಂಶದಲ್ಲಿ ಬರುತ್ತದೆ.

ಜನಸಂಖ್ಯೆ

ಗ್ರಾಮದಲ್ಲಿ ಜನಸಂಖ್ಯೆ  ಸುಮಾರು 2500 ಇದೆ. ಅದರಲ್ಲಿ 1300 ಪುರುಷರು ಮತ್ತು 1200 ಮಹಿಳೆಯರು ಇದ್ದಾರೆ.

ಹವಾಮಾನ

ಬೇಸಿಗೆಕಾಲ - ಚಳಿಗಾಲದಲ್ಲಿ ಹವಾಗುಣವು ಹಿತಕರವಾಗಿದ್ದು, ಸಾಧಾರಣ ಪ್ರಮಾಣದ ಮಳೆಯಾಗುತ್ತದೆ. ಬೇಸಿಗೆಯಲ್ಲಿ ಅತಿ ಹೆಚ್ಚು ಉಷ್ಣತೆ ಅಂದರೆ 42°C ವರೆಗೆ(ಎಪ್ರೀಲನಲ್ಲಿ), ಅತೀ ಕಡಿಮೆ ಅಂದರೆ 9°C ಸೆಲ್ಸಿಯಸವರೆಗೆ (ಡಿಸೆಂಬರನಲ್ಲಿ) ಉಷ್ಣತೆ ದಾಖಲಾಗಿದೆ. 

 ಬೇಸಿಗೆಕಾಲ - 35°C - 42°C

 ಮಳೆಗಾಲ -  18°C - 32°C

 ಚಳಿಗಾಲ - 15°C - 28°C

 ಮಳೆ - ಪ್ರತಿ ವರ್ಷ 300 - 600ಮಿಮಿ ಗಳಸ್ಟು ಆಗಿತ್ತದೆ

ಆಹಾರ

ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ,ಮೆಕ್ಕೆ ಜೋಳ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ಜೋಳದ ರೊಟ್ಟಿ, ಸೇಂಗಾ ಚಟ್ನಿ, ಎಣ್ಣಿ  ಬದನೆಯಕಾಯಿ ಪಲ್ಯ, ಕೆನೆಮೊಸರು ಕರ್ನಾಟಕದ ಮೂಲೆಮೂಲೆಗಳಲ್ಲಿ ಪ್ರಸಿದ್ಧಿ ಪಡೆದಿವೆ.

ಸಂಸ್ಕೃತಿ

ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು  ಒಳಗೊಂಡಿದೆ. ಪುರುಷರು ದೋತ್ರ, ನೆಹರು ಅಂಗಿ ಮತ್ತು ಗಾಂಧಿ ಟೋಪಿ ಅಥವಾ ಬಿಳಿ/ರೇಷ್ಮೆ ರುಮಾಲು(ಪಟಕ) ಧರಿಸುತ್ತಾರೆ. ಮಹಿಳೆಯರು ಇಲಕಲ್ಲ ಸೀರೆಯನ್ನು ಧರಿಸುತ್ತಾರೆ.

ಕಲೆ

ಲಾವಣಿ ಪದ, ಡೊಳ್ಳಿನ ಪದ, ಗೀಗೀ ಪದ, ಹಂತಿ ಪದ, ಜಾನಪದ, ಡೊಳ್ಳು ಕುಣಿತ, ಕರಡಿ ಮಜಲು, ಮೊಹರಮ ಹೆಜ್ಜೆ ಕುಣಿತ, ಹರಿ ಭಜನೆ ಮತ್ತು ಶಿವ ಭಜನೆ ಇತ್ಯಾದಿ ಗ್ರಾಮದ ಕಲೆಯಾಗಿದೆ.

ಧರ್ಮ

ಗ್ರಾಮದಲ್ಲಿ ಹಿಂದೂ ಮತ್ತು ಮುಸ್ಲಿಂ ಧರ್ಮದ ಜನರಿದ್ದಾರೆ.

ಭಾಷೆ

ಮುಖ್ಯ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮತ್ತು ಹಿಂದಿ ಮಿಶ್ರಿತ ವಿಶಿಷ್ಠವಾದ ಕನ್ನಡ.

ದೇವಾಲಯ

  ಶ್ರೀ ಮಹಾಲಕ್ಷ್ಮಿ ದೇವಾಲಯ
  ಶ್ರೀ ದುರ್ಗಾದೇವಿ ದೇವಾಲಯ
  ಶ್ರೀ ಮಲ್ಲಿಕಾರ್ಜುನ ದೇವಾಲಯ
  ಶ್ರೀ ಬಸವೇಶ್ವರ ದೇವಾಲಯ
  ಶ್ರೀ ಹಣಮಂತ ದೇವಾಲಯ

ಮಸೀದಿ

ಗ್ರಾಮದಲ್ಲಿ ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.

ಹಬ್ಬ

ಪ್ರತಿವರ್ಷ ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ ಹಾಗೂ ಮೊಹರಮ್ ಹಬ್ಬಗಳನ್ನು ಆಚರಿಸುತ್ತಾರೆ.

ಕೃಷಿ

ಗ್ರಾಮದ ಪ್ರಮುಖ ಉದ್ಯೋಗವೇ ಕೃಷಿ ಮತ್ತು ತೋಟಗಾರಿಕೆಯಾಗಿದೆ. ಈ ಕ್ಷೇತ್ರದಲ್ಲಿ ಸುಮಾರು 75% ಜನರು ಕೆಲಸ ಮಾಡುತ್ತಾರೆ.

ನೀರಾವರಿ

ಗ್ರಾಮದಲ್ಲಿ ಬಹುಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು ಪ್ರಮುಖವಾಗಿ ಕಬ್ಬು, ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ(ಈರುಳ್ಳಿ), ನಿಂಬೆಹಣ್ಣು , ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ, ದ್ರಾಕ್ಷಿ, ದಾಳಿಂಬೆ, ಗೋಧಿ  ಹಾಗೂ  ಇತರೆ ಬೆಳೆಗಳನ್ನು  ಬೆಳೆಯುತ್ತಾರೆ.

ಉದ್ಯೋಗ

ಗ್ರಾಮದಲ್ಲಿ  ಫಲವತ್ತಾದ ಭೂಮಿ ಇದುವುದರಿಂದ 70% ಜನಸಂಖ್ಯೆ  ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ  ಹೈನುಗಾರಿಕೆ, ಕೋಳಿ ಸಾಕಾಣಿಕೆ, ಆಡು(ಮೇಕೆ) ಸಾಕಾಣಿಕೆ ಮತ್ತು ಕುರಿ ಸಾಕಾಣಿಕೆ ಉಪಕಸುಬುಗಳಾಗಿವೆ.

ಬೆಳೆ

ಆಹಾರ ಬೆಳೆಗಳು

ಜೋಳ, ಗೋಧಿ, ಮೆಕ್ಕೆಜೋಳ, ಸಜ್ಜೆ , ತೊಗರಿ, ಹೆಸರು ಮತ್ತು  ಕಡಲೆ ಇತ್ಯಾದಿ

ವಾಣಿಜ್ಯ  ಬೆಳೆಗಳು

ದ್ರಾಕ್ಷಿ, ಕಬ್ಬು, ದಾಳಿಂಬೆ, ನಿಂಬೆ, ಮಾವು, ಬಾಳೆ, ಸೂರ್ಯಕಾಂತಿ, ಅರಿಸಿಣ, ಪಪ್ಪಾಯಿ, ಕಲ್ಲಂಗಡಿ, ಉಳ್ಳಾಗಡ್ಡಿ (ಈರುಳ್ಳಿ) ಮತ್ತು ಶೇಂಗಾ(ಕಡಲೆಕಾಯಿ) ಇತ್ಯಾದಿ.

ತರಕಾರಿ ಬೆಳೆಗಳು

ಬದನೆಕಾಯಿ, ಟೊಮ್ಯಾಟೊ, ಹೀರೇಕಾಯಿ, ನುಗ್ಗೆಕಾಯಿ, ಗೆಣಸು, ಗಜ್ಜರಿ, ಮೆಣಸಿನಕಾಯಿ, ಸೌತೆಕಾಯಿ, ಮೊಲಂಗಿ, ಅವರೆಕಾಯಿ, ಪಡವಲಕಾಯಿ, ಕುಂಬಳಕಾಯಿ, ಮೆಂತೆ ಪಲ್ಲೆ ಮತ್ತು  ಕೊತಂಬರಿ ಇತ್ಯಾದಿ.

ಸಸ್ಯ

ಆಲದ ಮರ, ಬೇವಿನ ಮರ, ಜಾಲಿ ಮರ, ಮಾವಿನ ಮರ ಮತ್ತು ಅರಳಿ ಮರ ಇತ್ಯಾದಿ.

ಪ್ರಾಣಿ

ತೋಳ, ನರಿ, ಹಾವು, ಮೊಲ, ನವಿಲು, ಬೆಳ್ಳಕ್ಕಿ, ಗುಬ್ಬಿ, ಕಾಗೆ ಮತ್ತು ಕೋಗಿಲೆ ಇತ್ಯಾದಿ.

ಆರ್ಥಿಕತೆ

ಗ್ರಾಮದ ಆರ್ಥಿಕ ಪರಿಸ್ಥಿತಿ ಮಧ್ಯಮ ತರಗತಿಯಲ್ಲಿದೆ.

ಶಿಕ್ಷಣ

ಗ್ರಾಮದಲ್ಲಿ ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ ಇದೆ.

ಸಾಕ್ಷರತೆ

ಗ್ರಾಮದ ಸಾಕ್ಷರತೆಯ ಪ್ರಮಾಣ  ಸುಮಾರು 75%. ಅದರಲ್ಲಿ  85% ಪುರುಷರು ಹಾಗೂ 68% ಮಹಿಳೆಯರು ಸಾಕ್ಷರತೆ ಹೊಂದಿದೆ.

ರಾಜಕೀಯ

ಗ್ರಾಮವು ವಿಜಯಪುರ ಲೋಕಸಭಾ ಕ್ಷೇತ್ರದ ವ್ಯಾಪ್ತಿಯಲ್ಲಿ ಬರುತ್ತದೆ.

ವಿಜಯಪುರ ಜಿಲ್ಲೆಯ ಹಳ್ಳಿಗಳು
ವೆಂಕಟಾದ್ರಿ

ರಂಗಭೂಮಿಯನ್ನು ತೀವ್ರವಾಗಿ ಪ್ರೀತಿಸುವ ಕಿರುತೆರೆಯ ನಟ, ವೆಂಕಟಾದ್ರಿ, ೨೭೬೦ ಪ್ರದರ್ಶನ ಕಂಡಿರುವ, 'ಕೃಷ್ಣ ಸಂಧಾನ'ವೆಂಬ ಧಾರಾವಾಹಿಯ ಕೃಷ್ಣನಾಗಿ ಅಭಿನಯಿಸಿ, ಕರ್ನಾಟಕದ ರಸಿಕರಿಗೆ ಚಿರಪರಿಚಿತರಾಗಿದ್ದಾರೆ. ಝೀವಾಹಿನಿಯವರ ಪ್ರಸ್ತುತಿ, 'ರಾಧಾಕಲ್ಯಾಣ'ವೆಂಬ ಧಾರಾವಾಹಿನಿಯಲ್ಲಿ  'ಪೂರ್ಣಚಂದ್ರ ಶಾಸ್ತ್ರಿ' ಎಂಬ ತಂದೆಯ ಪಾತ್ರದಲ್ಲಿ ಕಾಣಿಸಿಕೊಂಡ ವೆಂಕಟಾದ್ರಿಯವರಿಗೆ ಬಹಳ ಜನಪ್ರಿಯತೆ ಸಿಕ್ಕಿತು.

ಕಥೆ
ವೆಂಕಟಾದ್ರಿಯವರಿಗೆ 'ರಾಧಾಕಲ್ಯಾಣ'ದ ತಂದೆಯ ಪಾತ್ರದ ಒಂದು ವಿಶಿಷ್ಠ ವ್ಯಕ್ತಿತ್ವದ ಅನುಭವಾಯಿತು. ಹೆತ್ತವಳಿಗಿಂದ ಸಾಕುಮಗಳು ಮೆಚ್ಚುಗೆಯಾಗುತ್ತಾಳೆ. ಹೆತ್ತವಳು 'ಮಾಡೆಲಿಂಗ ವ್ಯಾಮೋಹ'ಕ್ಕೆ ಬಲಿಯಾಗಿ ತನ್ನ ತನ ಕಳೆದುಕೊಂಡ ಸಮಯದಲ್ಲಿ ಸಾಕುಮಗಳು ತಂದೆಗೆ ಬಲು ಪ್ರಿಯ ವ್ಯಕ್ತಿಯಾಗುವ ಪ್ರಸಂಗ ಒದಗಿಬರುತ್ತದೆ. ವೆಂಕಟಾದ್ರಿಯವರು ಸಂಗೀತ ನಿರ್ದೇಶಕರೆಂದು ಗುರುತಿಸಿಕೊಂಡಿದ್ದಾರೆ.

ಮನೆತನ
ತಂದೆ, ಸೈಕಲ್ ಸುಬ್ಬರಾಯರು. ತಾಯಿ, ಜಯಲಕ್ಷ್ಮಿ ಗಮಕಿಯಾಗಿದ್ದವರು. ತಾಯಿಯವರ ಒಡನಾಟದಿಂದ ಅವರು ಹಾಡುತ್ತಿದ್ದ, ರನ್ನ ,ಪೊನ್ನ, ಲಕ್ಷ್ಮೀಶ, ಕುಮಾರವ್ಯಾಸನ ಹಾಡುಗಳು ಚಿಕ್ಕವಯಸ್ಸಿನಿಂದಲೇ ಬಾಯಿಪಾಠವಾಗಿತ್ತು. ಪತ್ನಿ, 'ಶ್ರೀಮತಿ ಕುಶಲಾ', ಮಗ 'ಜಯಂತ್', ಎಂ.ಎಸ್ಸಿ ಮಾಡಿ ಕೆಲಸದಲ್ಲಿದ್ದಾನೆ. ಮಗಳು 'ಹಿರಣ್ಯಾ', ಬಿಕಾಂ ಪರೀಕ್ಷೆಯ ಬಳಿಕ 'ಕಂಪೆನಿ ಸೆಕ್ರೆಟರಿ ಕೋರ್ಸ್' ಮಾಡುತ್ತಿದ್ದಾಳೆ. ವೆಂಕಟಾದ್ರಿಯವರು ಬಿ.ಕಾಂ ಪದವಿಯಬಳಿಕ 'ಕಿರ್ಲೋಸ್ಕರ್ ಕಾರ್ಖಾನೆ'ಗೆ ಸೇರಿದರು. ಕಿರ್ಲೋಸ್ಕರ್ ತಂಡ ಕಾರ್ಮಿಕರ ೮೦-೮೦ ರ ಕಾಲದಲ್ಲಿ 'ರಂಗಯುಗ'ವೆಂದು ಹೆಸರಾದ ಸಮಯ. ಕಾರ್ಮಿಕ ರಂಗಭೂಮಿಯ ವತಿಯಿಂದ ಸುಮಾರು ಹೊಸನಾಟಕಗಳನ್ನು ಆಡಿದರು. ೧೯೮೫೬ ರಲ್ಲಿ ಡಿ.ಡಿ.ಯಲ್ಲಿ ಪ್ರಸಾರವಾದ, ತ.ರಾ.ಸು.ರವರ ಕುರಿತ ಧಾರಾವಾಹಿಯಲ್ಲಿ ಕಾಣಿಸಿಕೊಂಡರು.

ಮೊದಲ ಮೆಗಾ ಸೀರಿಯಲ್
 'ಬೆಳದಿಂಗಳಾಗಿ ಬಾ'. ಎಂಬ ಧಾರಾವಾಹಿ ವೆಂಕಟಾದ್ರಿಯವರ ಮೊಟ್ಟಮೊದಲ ಧಾರಾವಾಹಿ. ಇದನ್ನು ಶೇಶಾದ್ರಿಯವರು ನಿರ್ದೇಶಿಸಿದ್ದರು. ಇದಾದನಂತರ,
 ಪ್ರೀತಿಯಿಲ್ಲದ ಮೇಲೆ
 ಮನೆಯೊಂದು ಮೂರು ಬಾಗಿಲು,
 ಮಳೆ ಬಿಲ್ಲು
 ಮನ್ವಂತರ
 ಮುಕ್ತಾ ಮುಕ್ತಾ
 ಮಹಾಪರ್ವ ಮೊದಲಾದವುಗಳಲ್ಲಿ ತಮ್ಮನ್ನು ತೊಡಗಿಸಿಕೊಂಡರು.

ವಿ.ಆರ್.ಎಸ್. ಪಡೆದು ನಟನಾರಂಗಕ್ಕೆ ತಮ್ಮನ್ನು ಸಮರ್ಪಿಸಿಕೊಂಡರು
ನಟನೆಗೆ ಬಹಳ ಸಮಯ ಬೇಕಾಗಿದ್ದಿದ್ದರಿಂದ, ೧೯೮೯ ರಲ್ಲಿ 'ಕಿರ್ಲೋಸ್ಕರ್ ಕಂಪೆನಿಯ ವೃತ್ತಿಜೀವನ'ದಿಂದ ವಿ.ಆರ್.ಎಸ್. ತೆಗೆದುಕೊಂಡರು. ರಾಮಕೃಷ್ಣ ಮಠದ ಸ್ವಾಮಿಜಿ, 'ಶ್ರೀ. ಪುರುಷಮಾನಂದ' ರವರು ೭ ನೆಯ ವರ್ಷದಲ್ಲಿ ವೆಂಕಟಾದ್ರಿಯವರಿಗೆ, ಸಂಗೀತ-ರಂಗಭೂಮಿಯತ್ತ ಪರಿಚಯಿಸಿದರು. ತಂದೆ ಸೈಕಲ್ ಸುಬ್ಬರಾಯರು. ಅವರ ಒಡನಾಟದಲ್ಲಿ ಸುಪ್ರಸಿದ್ಧ ಸಾಹಿತಿಗಳಾದ ಮಾಸ್ತಿ, ಅನಕೃ ಸೇರಿದಂತೆ ಹಲವು ಮಹನೀಯರ ಪರಿಚಯವಾಯಿತು.

ನಾರಾಯಣಗುರುವಿನ ಬಗ್ಗೆ ಒಂದು ಧಾರಾವಾಹಿ
'ರಾಜಶೇಖರ ಕೊಟ್ಯಾನ್', ನಿರ್ಮಿಸಿ, ನಿರ್ದೇಶಿಸಿದ 'ಬ್ರಹ್ಮರ್ಷಿ ನಾರಾಯಣ ಗುರು'ವೆಂಬ, ತುಳು ಭಾಷೆಯ ಚಿತ್ರದಲ್ಲಿ ಅಭಿನಯಿಸುವ ಅವಕಾಶ ಸಿಕ್ಕಿತು. ಭಾಷೆಯನ್ನು ಅರ್ಥಮಾಡಿಕೊಂಡು ಸರಿಯಾಗಿ ಬಳಸಲು, ತುಳು ಭಾಷೆಯನ್ನು ಕಲಿತರು. ಈ ಸಂದರ್ಭದಲ್ಲೇ ಹಲವಾರು ಕ್ರಾಂತಿಕಾರಿ ಕವಿಗಳ ಪರಿಚಯವನ್ನೂ ಓದುವುದರ ಮೂಲಕ ಪಡೆದರು.

ಉಲ್ಲೇಖಗಳು

ಕಿರುತೆರೆಯ ಕಲಾವಿದರು

-ಜೂನ್, ೧೯,೨೦೧೪, 'ಸುಧಾಪತ್ರಿಕೆ', ಪುಟ-೪೯
ಭ್ರಷ್ಟಾಚಾರದ ಸುಳಿಯಲ್ಲಿ ಭಾರತ

ಭ್ರಷ್ಟಾಚಾರದ ಸುಳಿಯಲ್ಲಿ ಭಾರತ ವೈ. ಜಿ. ಮುರಳೀಧರನ್ ಬರೆದ ಪುಸ್ತಕ. 
ಭ್ರಷ್ಟಾಚಾರ
ಜನಸಾಮಾನ್ಯರಿಗೆ ಸುಲಭವಾಗಿ ಅರ್ಥವಾಗುವಂತೆ ಬರೆದಿರುವ ಈ ಕೃತಿಯಲ್ಲಿ ಭ್ರಷ್ಟಾಚಾರವನ್ನು ತಡೆಗಟ್ಟುವ ಬಗ್ಗೆ ಸಾಕಷ್ಟು ಕಿವಿಮಾತುಗಳನ್ನು, ಭ್ರಷ್ಟಾಚಾರ ಬೆಳೆದಿರುವ ಅಗಾಧ ಪ್ರಮಾಣವನ್ನೂ ವಿವರಿಸಿದ್ದಾರೆ. ಇಂದು ಭ್ರಷ್ಟ ವ್ಯವಸ್ಥೆಯನ್ನು ತಡೆಗಟ್ಟುವ ಪ್ರಯತ್ನವೆಂದರೆ ಬುಡಸಹಿತ ಬೇರನ್ನು ಕೀಳುವ ಬದಲು ಮರದ ರೆಂಬೆ ಕೊಂಬೆಗಳನ್ನು ಕಡಿದು ಹಾಕುವಷ್ಟಕ್ಕೆ ಸೀಮಿತವಾಗಿದೆ. ದಿನವೂ ತಮ್ಮ ಕೆಲಸ ಕಾರ್ಯಗಳು ಸುಗಮವಾಗಿ ನಡೆಯದೆ ಇರುವುದಕ್ಕೆ ಕಾರಣ ಭ್ರಷ್ಟಾಚಾರ ಎಂಬ ಹೆಬ್ಬಂಡೆಯೊಂದು ಎದುರಾಗಿರುವುದು ಶ್ರೀಸಾಮಾನ್ಯನ ಅರಿವಿಗೆ ಬಂದಿದೆ. ಭ್ರಷ್ಟಾಚಾರದ ದೊಡ್ಡ ದೊಡ್ಡ ಹಗರಣಗಳಿಂದಾಗಿ ಬಡಜನತೆ ತನಗರಿವಿಲ್ಲದೇ ಅದರ ಆಳ ಸುಳಿಗೆ ಸಿಲುಕಿ ನರಳುತ್ತಿದೆ. ಭ್ರಷ್ಟಾಚಾರವನ್ನು ಕೊನೆಗೊಳಿಸಲು ಜನಜಾಗೃತಿ ಉಂಟುಮಾಡುವುದು, ಮಾಹಿತಿ ಹಕ್ಕು ಕಾನೂನನ್ನು ಬಳಸುವುದು, ಸರ್ಕಾರಿ ಭ್ರಷ್ಟಾಚಾರ ನಿಗ್ರಹ ಸಂಸ್ಥೆಗಳ ಹಾಗೂ ಲೋಕಯುಕ್ತರ ನೆರವನ್ನೂ ಪಡೆಯುವ ಸಲಹೆ ಈ ಪುಸ್ತಕದಲ್ಲಿ ಲಭ್ಯವಿದೆ.

೨೦೧೬ ರ ವರದಿ
7 Mar, 2017
ಪ್ರಧಾನಿ ನರೇಂದ್ರ ಮೋದಿ ಅವರು ಭ್ರಷ್ಟಾಚಾರ ನಿಯಂತ್ರಣಕ್ಕೆ ಕೈಗೊಂಡ ಕ್ರಮಗಳ ಹೊರತಾಗಿಯೂ ಭಾರತದಲ್ಲಿ ನಾಗರಿಕರು ಮೂಲ ಸೌಲಭ್ಯ ಪಡೆಯಲು ಲಂಚ ನೀಡಲೇ ಬೇಕಾದ ಒತ್ತಡದಲ್ಲಿ ಸಿಲುಕಿದ್ದಾರೆ ಎಂದು ವರದಿ ಬಹಿರಂಗಪಡಿಸಿದೆ.

ಸರ್ಕಾರಿ ಸಾರ್ವಜನಿಕ ಸೇವೆಗಳಾದ ಶಾಲೆ, ಆಸ್ಪತ್ರೆಗಳಂತಹ ಮೂಲ ಸೌಲಭ್ಯ ಪಡೆಯಲು 10 ಮಂದಿ ಭಾರತೀಯರಲ್ಲಿ ಏಳು ಮಂದಿ(ಶೇಕಡಾ 69) ಲಂಚ ನೀಡಬೇಕಾದ ಸ್ಥಿತಿ ಇದೆ ಎಂದು ‘ಟ್ರಾನ್ಸ್‌ಪರೆನ್ಸಿ ಇಂಟರ್‌ ನ್ಯಾಷನಲ್‌’ ವರದಿಯಲ್ಲಿ ಹೇಳಿದೆ ಎಂದು ‘ಫ್ಲಿಪ್‌ಬೋರ್ಡ್‌’ ವರದಿ ಮಾಡಿದೆ.

‘ಸಾರ್ವಜನಿಕರು ಮತ್ತು ಭ್ರಷ್ಟಾಚಾರ: ಏಷ್ಯಾ ಪೆಸಿಫಿಕ್‌’ ಶೀರ್ಷಿಕೆ ಅಡಿ 16 ರಾಷ್ಟ್ರಗಳು ಹಾಗೂ ಇತರೆ ಕೆಲವು ಪ್ರದೇಶಗಳಲ್ಲಿ ಸಮೀಕ್ಷೆ ನಡೆಸಲಾಗಿದ್ದು, ಅತಿ ಹೆಚ್ಚು ಲಂಚದ ಪ್ರಮಾಣ ಭಾರತದಲ್ಲಿ ನಡೆಯುತ್ತಿದೆ ಎಂದು ವರದಿ ಬಹಿರಂಗಪಡಿಸಿದೆ. ಭ್ರಷ್ಟಾಚಾರ ವಿರೋಧಿ ಸಂಘಟನೆ 2016ರ ಮಾರ್ಚ್‌ ಮತ್ತು ಏಪ್ರಿಲ್‌ನಲ್ಲಿ ಭಾರತದಲ್ಲಿ 2,802 ಜನರ ಮುಖಾ ಮುಖಿ ಸಂದರ್ಶನ ನಡೆಸಿದೆ.

ಬಾಹ್ಯ ಸಂಪರ್ಕ
 Muralidharan Yg Facebook.

ಉಲ್ಲೇಖಗಳು

ಉಲ್ಲೇಖ
ಕನ್ನಡ ಪುಸ್ತಕಗಳು